text:
NA VAKABAUTA E CAKACAKATAKI. Lesoni 6 ni Noveba 8, 2014. Jemesa 2:14-26. Vakabauta kei na cakacaka. iVakaraitaki ni vakabauta. NA VAKABAUTA E CAKACAKATAKI.
Download Policy: Content on the Website is provided to you AS IS for your information and personal use and may not be sold / licensed / shared on other websites without getting consent from its author.While downloading, if for some reason you are not able to download a presentation, the publisher may have deleted the file from their server.
NA VAKABAUTA E CAKACAKATAKI
Lesoni 6 ni Noveba 8, 2014
Jemesa 2:14-26
Vakabautakei na cakacaka
iVakaraitaki ni vakabauta
NA VAKABAUTA E CAKACAKATAKI
“Enayagavakacava, oikemudou na wekaqu, kevakasa kaya e dua ni satuvua na vakabauta, kevakasasegavua na cakacaka? enavakabulaikoyabeka na vakabauta? Iakevakasadua na veiwekani se yalewa se taganesasega na nonaisulu, kasega na kena e na veisiga, iakaduaveikemudousa kaya veiira, Dou lako e na vakacegu, doutatalaikavakamamautaki; iadousasega ni solia na veika e yagaki na yagodra; a cava na betena? Sa vakatalega kina na vakabautakevakasasega ni tuvatakei na cakacaka, sa mate ga, ni satuduaduaga.”(Jemesa 2:14-17)
E tikobeka na vakabauta e sega ni veivakabulai?
Na vakabauta e bulatiko e veivakabulai. Na vakabauta e sa mate tuenasega ni veivakabulairawa.
Au rawa ni vakila vakaevei se bula se mate tiko na noqu vakabauta?
E vakaraitaka o Jemesa, ni noquvakabauta e lauraienaivakarau au vakayacoraveiira na tani.
Ni da raicavotutu na nodraleqa na tamataka da sega ni vakayacora kina edua na ka, edasasega ni vakatuburatiko na nodavakabauta. E sa na malumalumuyani na vakabautaoyaka mate. Na vakabauta e sega ni cakacakatakiena mate yanivakamalua..
VAKARAITAKI NI NODA VAKABAUTA
“Iaena kaya beka e dua, Sa tugaveiiko na vakabauta, satugavei au na cakacaka; movakatakilamaivei au na nomuvakabauta ni sasegaga na nomucakacaka, iaka’u na vakatakilaveiiko na noquvakabauta e na noqucakacaka.”(Jemesa 2:18)
Na vakabauta dina e vakaraitaki ena cakacaka ni loloma, “o koya sa vakarautaka eliu na Kalou me da kitaka vakakina.” (Efeso2:10)
E tukuna o Paula ni Kalou e “sasegaga e na vuku ni cakacakadodonuedasakitaka, e na vuku ga ni nonaloloma”. (Taito 3:5) E qaitomanakavolavakaoqo:
“Sa dina na vosa, iaka’usavinakatamovakadinadinatakatikoga na kaoqo, Me ragumatua ni kitakatikonaivalavalavinakakoira era savakabauta na Kalou. Sa vinaka na kaoqo, kayagaveiira na tamata.”(Taito 3:8)
Erau duavata o Jemesa kei Paula; ni dredre me rau veitawasei na vakabauta kei na cakacaka. Ia na cakacaka e sega ni rawa ni vakabulai keda, na vakabauta ga.
“E kilai na nodaivakarauenaveikaedacakava. Na dina ni nodavakabauta e kilaienakaedacakava.
E sega ni rauta na nodavakadinata ni sega ni dua na tamataedauveivakacalai o Jisu, kasega ni dua na ivadilasutuvanakimaivakamatau na lotuena i VolaTabu. E rawa ni da vakabauta ni yaca i Jisu e saikoya na yacatauduagaenaruku i lomalagi e rawa ni vakabulai kina e dua, ia e rawaena vuku ni lailai ni vakabauta, edasega ni se ciqomikoya me noda i vakabula. E sega ni sarauta na vakadinata na veivakavuvuli ni veikadina. E sega ni rauta na nodavakaraitaka na nodavakabautiKarisitokavakacurumi na yacadaenaivola ni yaca ni soqosoqolotu. Iasatudeiveikoyakokoyasamuria na nonavunau, a satusaravuakokoya. Ia na kaoqoedasakila kina ni satiko e na lomadakoKoya, e na vuku ga ni YaloTabusasoliamaiveikedakokoya. Ia na kaoqoedasakila kina ni da sakilaikoya, kevakaedasamuria na nonavunau. 1 Joni 3:24; 1 Joni 2:3. Sa ikoyaoqo na ivakaraitakidina ni nodaveisaumai na bulamakawa kina bula vou. Veitalia se cava eda via vakaraitakatiko, enasegakece na betenakevaka e sega ni laurai o Karisitoenacakacakavinaka.”
E.G.W. (Christ’s Object Lessons, cp. 24, pg. 312)
NA NODRA VAKABAUTA NA TEVORO
“O savakabautabeka ni sadua na Kalou; o sacakavinaka: iakoiratalega na tevoro era savakabauta, a rasasautanininitalega. O sa via kilabeka, o iko na tamatasesewa, ni sa mate ga na vakabauta ni sasega na cakacaka?”(Jemesa 2:19-20)
NA VAKABAUTA NEI EPARAMA
Jemesa
PAULA
“E segabeka ni vakadonuikoEparaama na tamada e na vuku ni cakacaka, ni savakacabora na luvenakoAisake e dela ni cabocabo-ni-soro? O saraicabeka ni saveivuke na vakabautakei na nonacakacaka, a sataucokosaramai na vakabauta e na vuku ni cakacaka? A savakayacori kina naiVolaTabu o koyasa kaya, Sa vakabauta na KaloukoEparaama, a sawilivuameivalavaladodonu; a savakatokai me Weka ni Kalou. Iadousaqairaica ni savakadonui na tamata e na vuku ni cakacaka, a sasegaga e na vuku ni vakabautaduaduaga.”(Jemesa 2:21-24)
“A cava me da qai kaya sarawatakoEparaama na tamada, e naivalavalavakayago? KevakasavakadonuikoEparaama e na vuku ni cakacaka, saqaidua na kavua me dokaikoya kina; iakasegaga e na mata ni Kalou. A cava e kaya naiVolaTabu? Sa vakabauta na KaloukoEparaama, a saokativuameivalavaladodonu.Iana kenaisauvua na tamatadaucakacaka, sasega ni okati me loloma, sakenaivoliga.Iakokoyasasega ni cakacaka, a savakabautikoyasavakadonuya na tamata i valavalaca, saokativua na nonavakabautameivalavaladodonu.”(Roma 4:1-5)
E rauvulicaruarua na ivakarau ni bulaneiEparaama o Jemesakei Paula. E tusanaka o Jemesanidasavakadonuienacakacaka, ia o Paula e vakaraitaka ni da vakadonuienavakabauta. Edarawa ni vakamacalatakavakaevei na duiduioqo?
NA VAKABAUTA I EPARAAMA
Meda raicamada na nonavulicavakaivolatabu na bulaneiEparaama o Paula.
E sega ni dua na ka e cakava o Eparaama e rawa ni vakadonuikoyaenamata ni Kalou. (Roma 4:1-5)
E vakamuria na ivakaro ni Kalou ena vakabauta ena gauna eya vakatalai kina mai na nona vanua. (Cakacaka 11:8)
E vakabauta ni rawa ni solia edua na gone na Kalou vei Sera ena vakabauta (Roma 4:19)
E caboriAisakeenavakabauta (Iperiu 11:19)
O Paula (keiJemesa) kiladeivaki ni sa VAKAVINAKATAKI CAKE na vakabautaneiEparaamaenanonacakacaka.Esaqaidei kina katubu cake na nonavakabauta.
E tukuna o Jemesa ni savakadonui o Eparaamaenanonacakacaka. O ya na cakacakakavakaraitaka ni kadina na nonavakabauta; na vakabautakaqaivakabulaikoya.
NA VAKABAUTA NEI REAPI
“Sa vakatalega kina koReapi na yalewakadautagane, sasega li ni vakadonui e na vuku ni cakacaka, ni savakaceguiraunaitalaki, kavakatalayani e na salatani? Me vakasa mate na yago ni satakali na yalo, sa mate vakakina na vakabauta ni satakali na cakacaka.” (Jemesa 2:25-26)
Eya na rawabeka ni vakabulaikoya na nonavakabautakevakaeyasega ni vunitakirauna yamata?
Keyarawabeka ni vakabulaikoya na nonavakabautakevakaeyasega ni vesuka na isuludamudamuenanonakatubaleka?
Keyabulabeka o iratou na wekanakevakaeratou a sega ni tikoenanona vale?
E kenaisoqoni e vakaraitaka o Jemesa, oyakevaka o savakabulaienavakabauta, onabula me vaka na ivakarau ni vakabautaoya. Kesega, ena mate na nomuvakabauta.
“Edasagadreva na vakabautaneiEparaamaenagaunaoqo me vakararamataka na butobutokadauvakawavolitikedakadausogolatia na raramaboitalei ni loloma ni Kaloukavakalailaitaka na nodatubuvakayalo. Edodonu me vuabale na cakacakavinakaenanodavakabauta; ni sa mate ga na vakabautasasega ni cakacakataki. Na veiitavikece e qaravi, veicolacola e vakayacoriena vuku i Jisu e tiko na kenaisautalei. E vosakaveivakalougatataki na Kalouenaveikakece e vakayacoritiko.”
E.G.W. (Reflecting Christ, March 6)


c: text/html

text:
na mosi qo mp3
Savu Ni Delai Lomai Vol 9 - Na mosi qo_latest_releasing soon_2017 mp3
Download
Savu ni Delai Lomai 2015- Sa rui Mosi Na tu Veiyawaki.mp3 mp3
Duration: 06:10 minDownload
Mavoa Ni Yaloqu - JBoy (Reggae Remix) mp3
Download
Na Kavoro Qo - Leba Boi Yawa E Lomai Nasau mp3
Duration: 04:57 minDownload
DELAI GOSPEL VOICES-Qo E Na Vanua mp3
Duration: 03:14 minDownload
Savu Ni Delai Lomai 2015- Sa Rui Mosi Na Tu Veiyawaki.mp3 191738156 Soundcloud mp3
Duration: 06:10 minDownload
DJ CE42 - Na Dodomo Qo Remix[Malumu Ni Tobu Vol. 7] mp3
Duration: 04:41 minDownload
Leba Boi Yawa E Lomai Nasau - Na Kavoro Qo mp3
Duration: 04:57 minDownload
2beautyz_malumu-ni-tobu-kei-navaukura-au-vakila-na-bula-qo.mp3 mp3
Duration: 04:31 minDownload
Dokidoki- Mosita Dina Na Veikilai Qo ft Dj Lightning mp3
Duration: 04:21 minDownload
Viti Vibes - Au Rui Mosita Na Veikilai Qo Viti mix mp3
Duration: 04:21 minDownload
DJ Henry - Na Draki Qo (Remix) mp3
Duration: 04:11 minDownload
Sa rui mosi- wateva ft savu ni delai lomai mp3
Duration: 05:10 minDownload

robotstxt: allowed

filter: keep


text:
1Ni keimami sa cabe bula ki vanua, keimami sa qai kila ni yaca ni yanuyanu koya ko Molota. 2Era sa lomani keimami vakalevu sara ko ira na i taukei. Era a kidavaki keimami kece, ka vakawaqa e dua na buka ka ni sa tau mai na uca ka sa batabata sara na draki. 3A la'ki cava mai e dua na i vesu buka ko Paula, ka la'ki tuva sara ki na buka waqa; sa qai dolo mai kina e dua na gata e na vuku ni katakata, ka vivica na ligana. 4Ia ni ra sa raica ko ira na i taukei ni sa lili tiko na gata e ligana, era sa veikayaka vakai ira, “Sa tamata daulaba dina ʻo la 'qo. E sa cabe bula mai wasawasa, ia e sega ga ni laivi koya me bula ko Lewa Dodonu.” 5Ia sa qai kuretaka tani na gata ko koya ki na buka waqa, ka sega ni dua na kena leqa e yaco vua. 6Era namaka na i taukei me na vuce na yagona se me bale ka mate vakasauri. Ia ni ra sa waraka toka vakadede, ka raica ni sega ni dua na leqa e yaco vua, sa veisau tale na nodra vakasama ka ra kaya ni sa dua na kalou ko koya. 7E sega soti ni yawa mai kea na veitiki ni qele nei Papiliu, na turaga ni yanuyanu koya. E a kidavaki keimami e na yalo vinaka ka keimami nona vulagi tiko e na tolu na siga. 8Ia e a tauvi tama i Papiliu tiko na katakata kei na coka dra. Sa qai curu ki na vanua e davo koto kina ko Paula ka masu, ka tabaki koya e na ligana, ka vakabulai koya. 9Ia ni sa yaco oti oya, era sa qai lako yani na vo ni tauvimate e na yanuyanu koya ka ra sa vakabulai. 10Era a solia vei keimami e vuqa na ka ni loloma, ia ni keimami sa vakarau soko tale era sa qai vakavodoka ki waqa na veika e na yaga vei keimami. 11Ni sa oti e tolu na vula, keimami sa qai soko e na dua na waqa ka kele koto e na yanuyanu koya e na vula i liliwa. E waqa mai Alekisadria, ka vakatokai na “Drua Tagane” . 12Keimami sobu mai na koro ko Sairakiuse, ka tiko kina e na tolu na siga. 13Mai kea keimami sa qai veicavuyaki ka yaco ki na koro ko Rejiumi. E na siga ka tarava, sa qai liwa toka mai na ceva, ka oti e rua na siga keimami sa yaco yani ki na koro ko Putioli. 14Keitou a sota e kea kei na so na tamata era sa vakabauta, ka ra kerei keitou me keitou tiko mada kei ira me dua na macawa. Oti oya keimami sa qai lako ki Roma. 15Era a sa rogoca mai na ka e baleti keitou ko ira na vakabauta mai Roma, ka ra mani mai tatavaki sara tu ki na Makete i Apiusi kei na koro ko ^uretolu. Ia ni sa raici ira ko Paula sa vakavinavinaka vua na Kalou, ka sa vakayaloqaqataki vakalevu ko koya. 16Ia ni keimami sa yaco ki na koro levu ko Roma, sa qai soli vei Paula me sa tiko tani ga, vata kei na sotia e vakatawai koya tiko ka me kua ni tiko vata kei ira na vo ni kaivesu. 17Ni oti e tolu na siga, sa qai kacivi ira vata na nodra i liuliu na Jiu e kea ko Paula. Ni ra sa soqoni vata yani, sa qai kaya vei ira ko koya. “O i kemuni na wekaqu, e dina ga ni'u a sega ni cakava e dua na ka ca vei ira na noda qase, ia au a vesu ga ka soli vei ira na kai Roma mai Jerusalemi. 18Ia ni ra sa vaqaqai au na kai Roma, era a via sereki au ni a sega na ka e dodonu me tau kina na i totogi mate vei au. 19Ia e na nodra cata ga na ka oqo ko ira na Jiu, au a mani vakauqeti kina me'u cavuta na Sisa me mai lewai au; e sega ni baleta ni dua na ka au beitaki ira kina na kai noqu. 20Sa i koya oqo na ka au sa via raici kemuni kina ka veivosaki kina kei kemuni, ni'u sa vesu tu e na sinucodo oqo e na vuku i koya na noda i nuinui na Isireli” 21Era sa mani kaya vua, “Keimami se sega ni taura e dua na i vola mai Jutia me baleti iko, ka se sega ni dua vei ira na wekada e lako mai kea me tukuna se cavuta e dua na ka ca ka baleti iko. 22Ia keimami i gadreva me keimami rogoca na nomu i vakamacala, ni keimami kila ni sa vosa vakacacataki na lotu tani oqo e na veivanua kece ga” 23Era sa mani lokuca vua e dua na siga, ka ra sa lewe vuqa era lako yani kina ki na i tikotiko i Paula e na siga koya. Sa qai vakamacala ko koya ka tukuna vei ira na Matanitu ni Kalou, ka vakadinadinataki Jisu mai na Lawa i Mosese kei ira tale ga na parofita. E a vakamacala tiko ko koya me tekivu e na mataka ka yacova na yakavi. 24E so ga vei ira era a vakadinata na nona vosa, ka so e sega. 25Era a sega ni lomavata vakai ira, ka ra sa mani mai dui lako yani. Era qai dui lako oya ni sa kaya oti ko Paula na vosa oqo: “Sa dodonu dina na ka e kaya na Yalo Tabu e na vosa i Aisea na parofita vei ira na nomuni qase. 26Ni sa kaya na Kalou: ʻLako vei ira na tamata oqo ka kaya, Ko ni na rogoca dina ka lecava tu ko ni raica dina ka sega ni kunea. 27Ni sa kaukauwa na lomadra na tamata oqo, ka sa didivara na daligadra, ka bobo na matadra. De na qai rai rawa na matadra, ka rogo na daligadra, ka kila na lomadra, ka ra saumaki mai vei au, me'u vakabulai rra.ʼ “ 28“O koya gona oqo mo ni qai kila fiko kina, ni sa kau na i tukutuku ni veivakabulai ni Kalou ki vei ira na kai veimatanitu tani. Era na vakarorogo kina ko Ira.” 29Ia ni sa tukuna oti na ka oya ko Paula, era sa mani lako tani na Jiu ka veileti sara vakalevu vakai ira.] 30E a tiko e kea ko Paula, e na vale ka sauma tiko ga ko koya, ka rua taucoko na yabaki. A sa dau vakacegui ira kece ga kina era lako yani vua. 31A sa vunautaka tiko ga na Matanitu ni Kalou, ka veivakatavulici vakadoudou sara e na ka e baleta na Turaga ko Jisu Karisito, ka a sega ni dua na tamata e tarovi koya kina.
Copyright
Learn More


text:
Update: 4:55PM VODAFONE Flying Fijians head coach John McKee has announced his 39-member squad to prepare for the June Test matches this afternoon in Suva.
McKee has named several overseas-based players and 11 local players.
The team is expected to march into camp at the end of this month.
Flying Fijians squad: Jerry Yanuyanutawa, Campese Maafu, Sunia Koto, Tuapati Talemaitoga, Bill Veikoso, Isei Colati, Manasa Saulo, Setefano Samoca, Wame Lewaravu, Leone Nakarawa, Api Ratuniyarawa, Rupeni Nahiga, Domoniko Waqaniburotu, Malakai Ravulo, Akapusi Qera, Nemani Nagusa, Netani Talei, Nikola Matawalu, Nemia Kenatale, Jonetani Ralulu, Levani Botia, Adriu Delai, Nemani Nadolo, Vereniki Goneva, Napolioni Nalaga, Asaeli Tikoirotuma, Waisea Nayacalevu, Sireli Bobo, Metuisela Talebula, Timoci Nagusa, Sione Kolo, Leroy Atalifo, Sekonaia Kalou, Apisai Naikatini, Nemia Soqeta, Emori Waqa, Henry Seniloli, Watisoni Votu, Samisoni Viriviri


text:
Ro Teimumu says things will only get tougher for chiefs and with Naiqama has pointed out that GCC is recognised under the United Nations Convention. The following statement was released by Naiqama. The video of Bainimarama announcing the decision at the end of the statement.
NODA I TUKUTUKU RARABA NA I TAUKEI NI VANUA KO VITI:
Ni sa bula vinaka na vei turaga kei na marama bale ni veidalaniyavu vakavanua e Viti ni dau kauwai mai e na kena wiliki tiko na i tukutuku e so me baleta na veika sa mai yaco tiko e noda vanua lomani.
Sa mai vuqa na veika lelevu sa mai yaco tiko e na noda vanua ka sa mai tara sara tiko ga na uto se na yavu ni noda bula na i taukei kei Viti ka sa dodonu me da sa yadrayadravaki ka tataqomaki me kua ni tababokoci se vakayali na noda i sema kei na veika e taqomaki keda tiko mai vei ira na keda meca.
Sa mai vosa becitaki na noda lotu, ra vosa becitaki na noda turaga. Sa sagai me vakamalumalumutaki na noda koronivuli ni matanitu mai vei ira na lewe vica ga ka tiko na nodra i le me ra taqomaki kina e na vei cala lelevu e so ka ra tekivuna ga vakataki ira ka ra sa qai mai vakamuria tiko e so na vakanananu me vakadonui kina vakalawa na cala e so e ra sa vesuki tu kina.
Sa da mai beitaki ka dusi na i taukei ni vanua ni da mai vakavuna tiko na leqa. Ni ra dusi na noda veiliutaki vakavanua, vakalotu kei na matanitu, e sa dusi keda kece sara tiko ga na kawa i taukei.
Sa mai bokoci vakadua e na siga e na noa na Bose Levu VakaTuraga ni oti na kena vakataudeitaki keda tiko mai e na loma ni 136 na yabaki. Qo e sa i tekitekivu sara ga ni kena sa kau laivi na vei ka e so e taqomaki keda tu na i taukei ni vanua o Viti ka vauci tu e na noda lawa ni vakavulewa me maroroi kina na noda i tovo, na noda vosa, na noda i yau bula ka sa coqa sara tu ga na lawa raraba e buli me taqomaki keda na i taukei ni vanua e na veiyasai vuravura cava ga ka tu e na UN Convention.
O koya oqo sa mai nanumi kina me sa na vakadewa yani e na vosa vaka-Viti na i soqosoqo na FDFM e Victoria e na noda vakavulici ka vakadewataki tiko na i tukutuku vei kemuni na noda e na veika e so sa vakayacora tiko na matanitu nei Bainimarama.
Me da tu vata na i taukei ni vanua ka me kua ni yaco na lomadra e vica ka tiko vei ira na yalo ni vei vakalolovirataki, veibuturaki, veibeci sa mai yaco tiko vei keda e na tiki ni gauna sara ga qo.
Me da lomani vakatautauvata, me ra lomani o ira na noda vulagi ka ra sa mai tu maliwai keda. Ia, me ra rokova na noda i tovo ni bula na i taukei ni vanua o Viti. Ni kau mai vei keda e dua na mataqali i vakarau ni bula e na caudre mai kina na katakata kei na yameyame ni buka ni veilecalecavi, da masu ga vua na noda kalou me ra va kawabokotaki o ira na kauta mai na i vadi ca vei keda ia me tubu tiko ga e na noda bula vata vaka dui mata tamata na veilomani.
Ni kalougata kece sara tiko.
Ratu Naiqama


text:
1Ia oqo ni sa vakadonui keda na Kalou e na vuku ni vakabauta, e da sa qai veivinakati vata kei na Kalou e na vuku i Jisu Karisito, na noda Turaga. 2Sa kauti keda mai ko koya e na vakabauta ki na loloma ni Kalou e da sa mai tu kina oqo. O koya gona e da sa marau kina e na i nuinui sa tu vei keda ni da na vaka i votavota e na lagilagi ni Kalou. 3E da sa dau marau tale ga e na noda sota kaya na veika rarawa ni da sa kila sa dau tubu mai na dauvosota e na noda sota kaya na veivakararawataki, 4na dauvosota sa vakavuna me da vakadeitaki kina mai vua na Kalou, ia na noda vakadeitaki sa tara cake na noda i nuinui. 5Na i nuinui oqo e na sega ni vakamaduataki keda, ni sa sovaraka mai na Kalou ki na yaloda na nona loloma e na cakacaka ni Yalona Tabu. Na Yalo Tabu sa i koya na i loloma ni Kalou vei keda. 6Ni da a se malumalumu tu, sa mai mate na Karisito e na vukuda na i valavala ca, e na gauna sa lokuca na Kalou. 7Sa dua na ka dredre me solia na nona bula e dua na tamata me mate e na vukuna e dua na tamata i valavala dodonu, e dina ni na rawa beka me dua e bolea me mate e na vukuna e dua na tamata vinaka. 8Ia sa vakaraitaka vei keda na Kalou na levu ni nona lomani keda; ka ni da sa ia tiko ga na i valavala ca sa mai mate na Karisito e na vukuda! 9Ia ni da sa vakadonui tu oqo e na vuku ni nona mate, sa macala ni da sa na vakabulai kina sara mai na cudru ni Kalou e na vukuna. 10Ni kevaka e yaco rawa, e na gauna e da se veimecaki tu kina kei na Kalou, me da sa veivinakati kaya tale e na vuku ni mate ni luvena, sa na uasivi cake sara oqo, ni da sa veivinakati tu me da na vakabulai tiko e na vuku ni bula i Karisito! 11Ia e sega ni o koya wale ga oya; eda sa vakavinavinaka tiko vua na Kalou e na vuku ni noda Turaga ko Jisu Karisito, o koya sa mai yaco kina me da veivinakati kei na Kalou. 12E a curu mai ki vuravura na i valavala ca e na vuku ni dua ga na tamata, ia na nona i valavala ca sa kauta vata mai na mate. Sa mani yaco kina me tete na mate ki na tamata kece ga, me vaka ni da sa i valavala ca na tamata kece ga. 13E a sa tu e vuravura na i valavala ca ni se bera ni soli na Lawa; ia me vaka ni a se sega kina na Lawa e a sega ni mani volai na i valavala ca vua na tamata e cakava. 14Ia mai na gauna i Atama me yacova na gauna i Mosese e a lewai ira kece tu na tamata na mate; e bau lewai ira tale ga era sega ni valavala ca e na nodra voroka e dua na Lawa, me vaka na cala e a cakava ko Atama. Ko Atama e a i vakatakarakara kei koya e na qai muri mai. 15Ia e rau sega ni tautauvata na lewe rua oqo, ni sega ni tautauvata na i solisoli soli wale ni Kalou kei na i valavala ca i Atama. Sa dina ni sa levu sara na tamata e mate e na vuku ni valavala ca ni dua na tamata. Ia sa levu cake sara na loloma ni Kalou ka vaka kina na nona i solisoli soli wale vei ira e vuqa na tamata e na vuku ni loloma ni dua na tamata, koya ko Jisu Karisito. 16Ka sa tiko na kedrau duidui na loloma soli wale ni Kalou kei na i valavala ca ni tamata e lewe dua koya. Ni lewa ka a tau mai e na vuku ni dua ga na i valavala ca ka cakava e dua na tamata, e tukuni kina ni da sa cala, ia na i solisoli ka soli wale mai ni sa oti na veicakacala e vuqa, sa kainaki mai kina ni da sa tawa cala. 17Ni kevaka sa yaco me lewai keda ko mate e na vuku ni valavala ca ni lewe dua koya, sa na qai wacava sara na uasivi ni ka e rawata na le dua ka tarava, ko Jisu Karisito. Ka ni ko ira kece era sa ciqoma na loloma vuabale ni Kalou kei na veivakadonui sa solia wale kina ko koya era na qaqa e na bula oqo e na vuku i Karisito. 18Ia me vaka gona ni sa lewai me totogi na tamata kece ga e na vuku ni duabulu ga na i valavala ca, sa lewai vaka kina e na vuku ni duabulu ga na i valavala dodonu me talaci na tamata kece ga ka soli vei ira na bula. 19Ia me vaka na nodra sa okati me ra i valavala ca na tamata e na vuku ni valavala ca ni dua ga na tamata era, na vakadonui tale ga e na vuku ni talairawarawa ni dua ga na tamata. 20E a kau mai na Lawa me tubu vakalevu kina na i valavala ca, ia e na vanua sa levu kina na i valavala ca sa levu cake sara kina na loloma soli wale ni Kalou. 21Ia me vaka gona ni sa kaukauwa ni ca na mate, sa vaka kina sa kaukauwa ni loloma soli wale ni Kalou na i valavala dodonu; sa i koya na loloma oqo ka sa kauti keda tiko ki na bula tawa mudu e na vuku i Jisu Karisito na noda Turaga. Mate ki na i Valavala Ca Ia ka Bula e na vuku i Karisito
Copyright
Learn More


text:
1A mani toso tiko na i lakolako i Paula ka yaco sara yani ki Tapi kei Lisitira. E tiko mai Lisitira e dua na tisaipeli ka yacana ko Timoci, e luve ni dua na marama Jiu ka sa vakabauta, ia e kai Kirisi ko tamana. 2E tamata rogo vinaka ko koya vei ira na vakabauta mai Lisitira kei Ikoniumi. 3Sa mani vinakata ko Paula me rau lako vata kaya, ka mani kauti koya ka la'ki ciliva. E a cakava oya ko Paula baleti ira na Jiu ka ra tiko e na yasayasa koya ka ni ra kila kece tu ni kai Kirisi ko tamana. 4Ia ni ratou sa vakalakova tiko na veikoro e kea, e ratou sa vakadewataka yarayara tale tiko ga na veivakaro era sa lewa na i apositolo kei ira na qase mai Jerusalemi, ka kaya vei ira me ra muria. 5Era sa mani tubu me ra kaukauwa e na vakabauta ko ira na veisoqosoqo lewenilotu, ka sa tubu tale tiko ga na kedra i wiliwili e na veisiga. 6E ratou a lakova na yasana taucoko ko Firijia kei na vanua ko Kalatia. Ia e a tarovi ratou na Yalo Tabu me ratou kakua ni vunautaka na vosa mai Esia. 7Ni ratou sa yaco ki na i yalayala ni yasana ko Misia e ratou sa qai tovolea me ratou lako ki na yasana ko Picinia, ia e a sega ni vakadonuya vei iratou na Yalo i Jisu. 8E ratou sa mani lako siviti Misia ka lako sobu sara ki na koro ko Tiroa. 9E na bogi ni siga koya e a qai raica e dua na raivotu ko Paula: e a raica ni tu cake tu e dua na kai Masitonia ka vakamasuti koya tiko ka kaya, “Lako mai ki Masitonia ka vukei keimami!” 10Ni oti ga na nona raica na raivotu koya, keitou sasaga sara me keitou lako ki na vanua ko Masitonia, ni keitou sa vakadinata ni sa kacivi keitou na Kalou me keitou la'ki vunautaka na i Tukutuku Vinaka vei ira mai kea. 11Keitou sa soko sara mai Tiroa ka mua vakadodonu yani ki na yanuyanu ko Samoceresa, ka ia sara ki na koro ko Niapili e na siga ka tarava. 12Mai kea keitou sa qai la'ki muri e vanua ka yaco sara yani ki na koro levu ko Filipai e na yasayasa vaka-Masitonia koya, ka koloni vaka-Roma. Keitou tiko e na koro koya ka vica vata na siga. 13E na Siga ni Vakacecegu keitou sa qai lako ki na taudaku ni koro, ki na bati ni uciwai e na vanua keitou nanuma ni dau caka kina na masumasu. Keitou sa mani la'ki dabe ka vosa vei ira na marama era soqoni vata yani kina. 14E a vakarorogo tiko e dua na marama ni koro ko Ceataira, ka yacana ko Litia. 'O koya e dua na dau volitaki i sulu lokaloka, ka dau qarava na Kalou. E a dolava na lomana na Turaga ka sa mani vakabauta kina na veika sa tukuna ko Paula. 15Ia ni sa papitaisotaki oti ko koya kei ira na lewe ni nona vale, sa qai kerei keitou, ka kaya, “Kevaka dou sa vakadinata ni'u sa vakabauta dina na Turaga, dou lako mai ka tiko mada e na noqu vale.” A sa cikevi keitou matua sara ko koya me keitou lako kina. 16E na dua na siga ni keitou sa lako tiko ki na vanua ka dau caka kina na masumasu, keitou sa qai sota kei na dua na goneyalewa bobula ka tiko vua e dua na yalo daurairai, ka rawa kina ni dau tukuna na veika e sa bera ni yaco. Sa dau vakavutuniyautaki iratou na nona turaga e na nona dau tukuna na ka vuni. 17Sa qai muri keitou mai ka qolouvaka tiko, “Ko iratou oqo na tamata ni Kalou Cecere Sara. E ratou sa vakaraitaka tiko vei kemuni na sala mo ni bula kina!” 18A cakava tiko vaka koya ko koya ka vica vata na siga. Sa mani rarawa vakalevu na loma i Paula, ka sa qai vuki vua ka kaya vua na yalo, "Au sa vakarota vei iko e na yaca i Jisu Karisito mo lako tani mai vua!” A sa lako tani sara na yalo e na tiki ni gauna ga koya. 19Ia ni ratou sa raica na nona turaga ni sa takali na ka e ratou a dau rawa i lavo tiko mai kina, e ratou sa qai tauri Paula kei Sailasa ka yarataki rau ki na makete vei ira na i liuliu. 20Ni ratou sa kauti rau yani vei iratou na turaganilewa, e ratou sa qai kaya, “Ko i rau na tamata oqo e rau Jiu ka rau sa mai vakatubu leqa vakalevu tiko e na koro oqo. 21E rau sa mai vakatavuvulitaka tiko na i valavala e so e sega ni dodonu vei keda me da taura se muria, ko i keda na kai Roma” 22Era sa qai tu vata kece mai na lewe vuqa me ra buturaki rau; e ratou sa qai luvata na nodrau i sulu ko iratou na turaganilewa ka vakarota me rau vakanakuitataki. 23Ia ni ra sa kanakuitataki rau oti vakalevu, era sa qai biuti rau ki na valeniveivesu, ka vakarota vua na i vakatawa ni valeniveivesu me yadravi rau matua. 24Ni sa taura oti ga na i vakaro koya ko koya, sa qai biliraki rau yani ki na tiki ni valeniveivesu e loma sara ka vesuka matua sara na yavadrau e na i vesu kau bibi. 25Ia e na lomaloma ni bogi, e rau sa qai masu ka laga sere vua na Kalou ko Paula kei Sailasa, ka ra a vakarogoci rau tiko ko ira na kena vo ni kaivesu. 26Sa qai yaco vakasauri e dua na uneune levu, ka kuretaka sara ga na yavu ni valeniveivesu. Era sa qai tatadoladola vata kece vakadua na i sogo ni katuba, ka sa tataseresere na kedra i vesu kece ga. 27Sa qai yadra mai e na moce na i vakatawa, ia ni sa raica ni sa tadola tu na katuba ni valeniveivesu, sa qai ucuna na nona i seleiwau, ka sa vakarau sara me vakamatei koya, ni nanuma ni ra sa dro na kaivesu. 28Sa qai kaci e na domo levu ko Paula, ka kaya, “Kakua ni vakacacani iko! Keimami sa tiko kece ga oqo!” 29Sa qai kaci na i vakatawa ni valeniveivesu me kau yani e dua na cina, ka mai cici sara yani ki loma. A sa sautaninini na yagona, ka cuva sobu vakatoboicu vei rau ko Paula kei Sailasa. 30Sa qai kauti rau ki tautuba ka kaya, “O i kemudrau na turaga, a cava me'u cakava me'u bula kina?” 31E rau sa qai kaya, “Vakabauta na Turaga ko Jisu, ko na bula kina, ko iko kei ira kece na nomu lewe ni vale!” 32E rau sa qai vunautaka vua na vosa ni Kalou, kei ira kece tale ga era tiko e na nona vale. 33Sa mani kauti rau sara yani ko koya e na tiki ni bogi ga koya, ka la'ki savata na we ni nodrau mavoa. A sa papitaisotaki sara ko koya kei ira kece na nona lewe ni vale. 34Oti koya sa qai kauti rau ki na nona vale, ka la'ki cakava e dua na kedrau kakana; a ratou sa reki vakalevu, kei iratou na nona lewe ni vale ni sa yaco me ratou vakabauta na Kalou. 35Ia ni sa siga mai na vanua, e ratou sa qai tala e so na ovisa ko iratou na turaganilewa, ka kaya, “Dou la'ki sereki rau mai na tamata oya.” 36Sa mani kaya sara na i vakatawa ni valeniveivesu vei rau ko Paula kei Sailasa, “E ratou sa vakarota mai na turaganilewa mo drau sa sereki. Mo drau sa lako sara, ka mo drau lako e na vakacegu!” 37Ia e a qai kaya vei iratou ko Paula, “O i keirau, keirau lewe ni matanitu ko Roma! e ratou a vakanakuitataki keirau e na matana levu ko iratou na turaganilewa, ka ratou biuti keirau ki na valeniveivesu, ni a sa sega mada ni vakadinadinataki ni keirau cala. Ia oqo e ratou sa qai mai via sereki keirau tani vakavuni? Sega ni rawa! Me ratou lako sara ga mai na turaganilewa ka mai kauti keirau tani e ke!” 38E ratou sa qai la'ki tukuna na vosa koya na ovisa vei iratou na turaganilewa. A ratou sa rere sara ni ratou sa rogoca ni rau kai Roma. 39E ratou sa qai lako yani, ka vakamasuti rau, ka ratou sa qai kauti rau ki tautuba; e ratou sa qai kerea vei rau me rau sa biuta mada ga na koro. 40E rau sa mani biuta na valeniveivesu ka lako ki na vale nei Litia. Ia ni sa oti na nodrau raici ira ka vakayaloqaqataki ira na vakabauta, e rau sa qai lako sara.
Copyright
Learn More


text:
1E na gauna koya, ni ra a soqo vata e vica vata na udolu na tamata, ka ra sa veidrigidrigi e na kedra lewe levu, sa qai tekivu me vosa ko Jisu. A vosa taumada vei iratou na nona tisaipeli ko Jisu, ka kaya, “Dou qarauni kemudou mai na nodra i vakatubu na Farisi, oya na nodra dau veivakaisini. 2E sega na ka e tabogo tu me na sega ni vakaraitaki; se vunitaki me na sega ni vakatakilai. 3Na veika kece dou a cavuta e na buto e na rogoci e na rarama, kei na ka dou a vakasolokakanataka e na veiyasana vuni e na kaeivaki e na veidela ni vale. 4“Au sa kaya vei kemudou na noqu i tokani, dou kakua ni rerevaki Ira era vakamatea na yago, ka sega ni cakava rawa tale e dua na ka e muri. 5Ia au na vakasalataki kemudou se ko cei mo dou rerevaka: dou rerevaki koya ga e tu vua na kaukauwa me veibiu ki eli ni sa veivakamatei oti, io, au sa kaya vei kemudou, dou rerevaki koya! 6“E sega li ni sau wale ga ni lima na siparo e rua na sede? Ia e sega ni dua bulu na siparo e bau guilecavi e na mata ni Kalou. 7Ia ko i kemudou, na drau ni ulumudou yadudua sara mada ga era wili. O koya gona mo dou kakua kina ni rere, ni dou sa bibi cake vua na Kalou mai vei ira na siparo e vuqa. 8“Au sa kaya vei kemudou, O koya yadua e vakatusai au e na matadra na tamata, e na vakatusai koya tale ga na Luve ni Tamata e na matadra na agilosi ni Kalou, 9ia ko koya e cakitaki au e na matadra na tamata e na cakitaki e na matadra na agilosi ni Kalou. 10“O koya yadua e vosa vakacacataka na Luve ni Tamata e na bokoci rawa na nona i valavala ca, ia ko koya e vosa vakacacataka na Yalo Tabu e na sega ni bokoci rawa na nona i valavala ca. 11“Ia ni ra sa kauti kemudou ki na veivalenilotu vei ira na i liuliu kei ira na daulewa, dou kakua ni lomaleqataka se dou na sauma vakacava na taro, se na cava mo dou kaya; 12ni na vakavulici kemudou na Yalo Tabu e na gauna sara ga koya e na ka e dodonu mo doukaya” 13E a qai kaya vei Jisu e dua vei ira na lewe vuqa, “Na i Vakavuvuli, ni vakaroti tuakaqu mada me solia vei au na noqu i votavota i yau mai vei tama i keirau.” 14Ia e a qai kaya vua ko koya, “Na wekaqu, ko cei sa lesi au me'u lewa ka vota na i yau vei kemudrau?” 15Sa qai kaya vei ira ko koya, “Ni yadra tiko ka qarauni kemuni mai na veivalavala kocokoco kece ga, ni sa sega ni vakatau na bula ni tamata e na levu ni ka e tu vua.” 16Sa qai cavuta vei ira ko koya e dua na vosa vakatautauvata, ka kaya, “E a vakalewe vinaka sara na nona vanua e dua na tamata vutuniyau. 17A sa vakananuma e lomana ko koya, ʻNa cava mada me'u cakava, ni sa sega na vanua me'u maroroya kece kina na noqu vuata?ʼ 18Sa qai kaya tale ko koya, ʻAu na cakava na ka oqo: au na basuka na noqu veilololo, ka'u na tara e so era lelevu cake, ka maroroya kina na noqu vuata kece ga, kei na noqu i yau. 19Ka'u na kaya ki yaloqu, Yaloqu sa levu tu oqo na veika e nomu me rauta na veiyabaki e vuqa: mo vakacegu mada, kana, gunu ka marau tiko.ʼ 20Ia e a qai kaya vua na Kalou, ʻTamata lialia! E na bogi ga e daidai e na tarogi kina vei iko na yalomu, era na qai nei cei na ka ko sa vakarautaka tu?ʼ 21“Sa na vaka kina vei koya e dau binia na i yau me nona ga, ka sega ni vutuniyau e na mata ni Kalou.” 22Sa qai kaya tale vei iratou na nona tisaipeli ko Jisu, “O koya gona au sa kaya kina vei kemudou; dou kakua ni lomaocaoca me baleta na nomudou bula, na ka mo dou kania, se me baleta na yagomudou, na ka mo dou vakaisulu kina. 23Ni sa bibi cake na bula mai na kakana, ka bibi cake na yago mai na i sulu. 24Dou vakasamataki ira mada na reveni: era sega ni dau kabukaburaki se tatamusuki, ka sega na nodra vale ni yau se lololo, ia sa vakani ira tiko na Kalou. Ia ko i kemudou, dou sa bibi cake sara vei ira na manumanu! 25O cei mada vei kemudou sa rawa me vakaikuritaka tale vakalailai na gauna ni nona bula e na vuku ni nona lomaocaoca? 26Ia ke sega ni dou cakava rawa na ka lailai wale ga oya, na cava ga ko dou lomaocaocataka kina na kena vo? 27Dou vakasamataka mada na veisenikau, na i tovo ni nodra tubu; era sega ni dau cakacaka se dau tali i sulu, ia oqo au kaya vei kemudou, o Solomoni e na nona i ukuuku kece ga, e a sega ni vakaisulu me bau vaka e dua vei ira oqo. 28Ia kevaka sa vakaisulutaka vaka oqo na Kalou na co era bula tu e veivanua e daidai, ka ra biu ki na lovo ni mataka, sa na qai wacava sara na ka e vakasulumi kemudou kina, o i kemudou sa lailai na nomudou vakabauta! 29“Dou kakua ni vakasaqara na ka mo dou kania, se na ka mo dou gunuva, ka me kakua tale ga ni veidreyaki na yalomudou. 30Ni ra sa dau vakasaqara na veika oqo na veimatanitu kece ga kei vuravura, ia sa kila tu na Tamamudou ni ra yaga vei kemudou na veika oqo. 31Ia dou vakasaqara mada ga na nona matanitu, ka na soli na veika oqo vei kemudou me kena i kuri. 32“Dou dakua ni rere na qele ni sipi lailai, ni sa ka ni marau vua na Tamamudou me solia vei kemudou na matanitu. 33Dou volitaka na veika e tu vei kemudou ka solia na kena i lavo vei ira na dravudravua; dou vakarautaka ga na nomudou taga ni lavo e sega ni madra rawa, ka maroroya na i yau mai lomalagi e na sega ni oti rawa, e na tikina e sega ni torova rawa na daubutako, se kakana kina na sarasara. 34Ka ni vanua ga e tiko kina na nomudou i yau, e na tiko tale ga kina na lomamudou. 35“Me vauci tiko ga na tolomudou, ka caudre tiko ga na nomudou cina, 36ka mo dou vakataki ira na tamata era waraka tiko na nodra turaga me lesu mai ki vale mai na kana magiti ni vakawati, ka me ra na dolava sara vua na katuba ni sa mai tukituki. 37Era sa kalougata na dauveiqaravi e kunei ira na nodra turaga ni ra yadra tiko e na gauna sa yaco mai kina ko koya. Au sa kaya vei kemudou, e na vakadreta vakavinaka na nona i sulu, ka vakatikori ira me ra kana, ka na lako yani ko koya ka qaravi ira. 38Ia e vaka e lako mai e na i karua ni wase ni bogi se ua i katolu, ka kunei ira ni ra sa vakarau tu, era sa kalougata ko ira na dauveiqaravi koya! 39Ia mo dou kila oqo, kevaka e kila na i taukei ni vale na gauna e na lako mai kina na daubutako, ke a yadra tiko, ka sega ni laiva tu ga na nona vale me mai basuki. 40O i kemudou tale ga mo dou vakarau tu, ni na yaco mai na Luve ni Tamata e na dua na gauna ko dou sega ni namaka” 41Sa qai kaya ko Pita vei Jisu, “Turaga, ko ni cavuta tiko na vosa vakatautauvata oqo vei keitou ga, se vei keimami taucoko?” 42A sauma na Turaga ka kaya, “O cei mada na dauniyau yalo dina ka vuku, ko koya e na lesia na nona turaga me lewa na nona matavuvale, me solia vei ira na kedra i vakarau kakana e na kena gauna dodonu? 43Sa kalougata na tamata e kunei koya na nona turaga e na gauna e yaco mai kina ni sa cakava tiko vaka kina. 44Au sa kaya vakaidina vei kemudou, e na lesi koya na nona turaga me lewa na veika kece e tu vua. 45Ia kevaka e a mani kaya e lomana na tamata koya, ʻE na yaco vakaberabera toka mai na noqu turaga,ʼ ka sa mani tekivu kina me mokulaki ira na tagane kei na yalewa veiqaravi, ka mai dau kana yani, ka dau gunu, ka dau mateni. 46E na qai yaco mai na nona turaga na tamata koya e na dua na siga e sega ni namaki koya kina, e na tiki ni gauna e sega ni kila, ka na totogitaki koya, ka biuti koya vata kei ira na tamata tawa vakabauta. 47“Ia ko koya na tamata e sa kila tu na loma ni nona turaga, ka qai sega ni vakarau kina se cakava na ka e vaka na lomana, e na sota kaya e dua na i kuita bibi. 48Ia ko koya ga e sega ni kila, ka qai cakava na ka sa dodonu me kuita kina, e na sota kaya e dua na i kuita mamada ga. Na tamata e soli vakalevu vua na ka e na namaki tale ga mai vua e levu na ka; ia ko koya e soli vakalevu cake vua na ka, e na levu cake vaka kina na ka era namaka na tamata mai vua. 49“Au sa lako mai me'u mai vakamai vuravura e na bukawaqa, ka'u diva mada ga me a sa waqa oti tu! 50Sa tu e dua na papitaiso me'u papitaisotaki kina ka sa ka levu na noqu rarawa me yacova ni sa vakayacori oti! 51Dou nanuma beka ni'u sa lako mai me'u solia na veisaututaki e vuravura? Au kaya vei kemudou, e sega, ia na veitawasei ga. 52Ni sa tekivu oqo e ratou na veisei e lewe lima e na dua na vale; e lewe tolu me veimecaki kei na lewe rua, ka lewe rua me veimecaki kei na lewe tolu. 53Era na veimecaki vakai ira na veitamani tagane; kei ira na veitinani yalewa; kei ira na veivugoni yalewa.” 54E a qai kaya tale vei ira na lewe vuqa ko Jisu, “Ni ko ni sa raica ni sa tubu e dua na o mai na ra, ko ni sa dau kaya sara, ʻSa lako mai oqo e dua na ucaʼ, ka dau mani yaco sara vaka kina. 55Ia ni ko ni sa raica ni sa liwa tiko na cagi mai na ceva, ko ni sa kaya sara, ʻE na ka levu na katakataʼ, ka sa dau mani yaco vaka kina. 56O i kemuni na dauveivakaisini! Ko ni sa kila rawa na i balebale ni rairai ni vuravura kei na macawa, ia a cava ga ko ni qai sega ni vakaibalebaletaka rawa kina na dela ni gauna oqo? 57“Ia na cava ko ni sega ni lewa kina vakai kemuni na ka e dodonu mo ni kitaka? 58Ni drau sa salavata yani kei koya sa beitaki iko ki vua na turaganilewa, mo saga sara me sereki iko rawa ko koya e gaunisala, de qai kauti iko vua na turaganilewa, ka soli iko na turaganilewa vua na ovisa, ka qai biuti iko na ovisa ki na vale ni veivesu. 59Au kaya vei iko, ko na sega ni sereki mai kina me yacova ni ko sa sauma oti sara na i otioti ni sede.”
Copyright
Learn More


c: application/xml

text:
LAWA RARABA NI DODONU NI LEWENIVANUA
Ena 10 ni Tiseba 1948, a vakadonuya qai kacivaka na Vale ni Bose Levu ni Matabose Levu kei vuravura na Lawa Raraba ni Dodonu ni Lewenivanua. Sa volai tiko yani oqo na lewe ni Lawa. Ena toqai ena itukutuku ni veigauna na lawa oqo, ni vakadonui oti, era uqeti sara na lewe ni Matabose mera kucivaka ra qai “raica me kaburaki, vakaraitaki, wiliki qai vakamacalataki, vakauasivi e veikoronivuli kei na veitabana cava tale ni vuli. Me kua sara ni caka oqo ena dela ni veivakaduiduitaki ena vuku ni itutu vakapolitiki ni dua na vanua se vanua tu vakataki koya se vanua qali.”
IKAU
Ni yavu ni galala, lewa dodonu kei na sautu ena vuravura na noda vakadinata ni dodonu mera dokai mera raici tale ga vakatautauvata na lewe kece ga ni vuvale kawatamata,
Ni na tubu na itovo vakadomobula e sokanu kina na lewaeloma ni kawatamata ke
vakawaleni qai beci na dodonu ni kawatamata kei na kena vakatakilai ni ka levu duadua era nuitaka tu na lewenivanua na vuravura era na marautaka kina na tamata yadua na galala ni vosa kei na galala ni vakabauta vaka kina na galala mai na rere kei na leqa,
Ni dodonu me taqomaki vinaka ena lawa na dodonu ni lewenivanua, me kua kina ni vakasaurarataki na tamata ena nodra vaqara bula mera saqata na veiliutaki e voravora qai ca,
Ni bibi me sagai mera veimaliwai vinaka na veimatanitu,
Nira sa vakadeitaka na lewe ni Matabose Levu kei Vuravura ena kena Lawatu na nodra vakabauta na dodonu ni lewenivanua me dokai qai kilai na yaga ni tamata yadua, ni tautauvata vinaka nodrau dodonu na tagane kei na yalewa ra qai nakita dei mera vakabulabulataka na toso vakaitikotiko kei na vueti cake ni ivakatagedegede ni bula mera galala kina vakalevu,
Nira sa yalataka na matanitu era lewe ni Matabose mera na saga ena veitokoni ni
Matabose Levu kei Vuravura mera vakabulabulataka na dokai kei na muri ni dodonu raraba ni lewenivanua kei na galala ni tamata yadua,
Ni rui bibi me matata vinaka vei keda kece na dodonu kei na galala oqo me vakayacori rawa kina na vosa ni yalayala oqo,
O koya gona
E kacivaka kina
NA VALE NI BOSE LEVU
NA LAWA RARABA NI DODONU NI LEWENIVANUA oqo e dodonu mera na saga vakatautauvata kece sara na veimatatamata kei na veimatanitu mera kila ra qai nanuma deivaki na kena lewenivanua yadua kei na veitikotiko kece sara. Mera na saga mera vakavulica ena kena totaki na dokai ni dodonu kei na galala kece oqo kei na nodra saga tiko vakalailai me kilai qai muri vakararaba, vakavinaka, ena dua na matanitu me tete ina veimatanitu ena kedra maliwa na vanua tu vakataki ira kei na vanua qali.
Tikina e 1.
Era sucu ena galala na tamata yadua, era tautauvata ena nodra dokai kei na nodra dodonu. E tiko na nodra vakasama kei na nodra lewaeloma, sa dodonu mera veidokadokai ena yalo ni veitacini.
Tikina e 2.
Na tamata kece e nodra na dodonu kei na galala e tukuni tiko ena Lawa oqo, e sega ni dua me vakaduiduitaki ena vuku beka ni kawa, roka ni kuliniyago, tagane se yalewa, vosa, lotu, nanuma vakapolitiki se nanuma cava tale, vanua se itikotiko e cavutu mai kina, iyau, sucu se itutu cava tale.
Me kua tale ga ni vakaduiduitaki e dua ena vuku ni matanitu se vanua e cavutu mai kina, ena vakasama beka vakapolitiki, vakaiyalayala se itutu ena vuravura, se mani vanua tu vakataki koya, vanua qali, koloni, se itutu cava ga.
Tikina e 3.
Na tamata kece e dodonu me bula, me galala, me taqomaki tale ga.
Tikina e 4.
Me kua ni dua me bobula se vakabobulataki; e vakatabui na bobula kei na veivakabobulataki ena kena mataqali kece sara.
Tikina e 5.
Me kua ni dua e vakararawataki, se vakacacani, me caka vua se totogitaki ena itovo e sega ni vakatamata, e veivakalolomataki.
Tikina e 6.
Na tamata kece e dodonu me raici vakatautauvata ena liga ni lawa.
Tikina e 7.
E tautauvata kece na tamata ena liga ni lawa, mera taqomaki kece tale ga ena lawa, me kua ni dua me vakaduiduitaki. Na tamata kece e sega ni dodonu me vakaduiduitaki ena vuku ni dua na tiki ni Lawa oqo se me uqeti me vakaduiduitaki.
Tikina e 8.
E nodra dodonu na tamata kece me rogoci vinaka na nodra kisi ena dua na mataveilewai cicivaki vinaka ena nona matanitu kevaka e beci na nona dodonu e maroroi tu ena lawatu se ena lawa.
Tikina e 9.
Me kua ni dua e vesu, qaqauraki, se me lesavi vakailoa
Tikina e 10.
E dodonu ni tamata kece me rogoci vakatautauvata, vakadodonu, ena mataveilewai e tu vakataki koya qai sega ni veitovaki me macala kina na nonu dodonu kei na ka me cakava ena cala e beitaki kina.
Tikina e 11.
E dodonu ni tamata kece e beitaki ena dua ena cala me nanumi ni sega. ni cala me yacova ni sa qai vakacalai dina ena lawa ena veilewai a vakatarai kina me valataka na nona kisi.
Me kua ni dua e beitaki ena cala ena vuku ni ka e cakava se sega ni cakava kevaka e sega ni wili me cala ena lawa ni vanua se lawa ni vuravura ena gauna se cala kina, me kua tale ga ni tau vua na itotogi bibi cake mai na itotogi se vakamuri tiko ena gauna e cala kina.
Tikina e 12.
Me kua ni dua e vakasaurarataki me baleta na nona bula, vuvale, itikotiko, se ivola, se me beci o koya kei na kena irogorogo. E dodonu ni tamata kece me taqomaki ena lawa mai na cakacaka se veivakacacani vaka oqo.
Tikina e 13.
E dodonu ni tamata kece me veitosoyaki qai vakaitikotiko ena loma ni nona vanua.
E dodonu ni tamata kece me biuta na vanua cava ga, wili kina na nona vanua, se me lesu i nona vanua dina.
Tikina e 14.
E dodonu ni tamata kece me saga qai marautaka nona kerea me bula ena dua na vanua me kua kina ni vakatotogani.
Me kua ni vakayagataki na dodonu oqo kevaka e vakacacani ena vuku ni basulawa e sega ni yavutaki vakapolitiki se ena vuku ni cakacaka e veicalati kei na inaki kei na vakasama ni Matabose Levu kei Vuravura.
Tikina e 15.
E dodonu ni tamata kece me lewe ni dua na vanua.
Me kua ni dua e vakasaurarataki me kua ni tiko ena nona vanua se me veisautaka na vanua e sa volai kina.
Tikina e 16.
E dodonu ni tagane kei na yalewa sa tamatabula, veitalia na nodra kawa, vanua se lotu, mera vakamau ra qai tauyavutaka nodra vuvale. E dodonu me tautauvata tiko ga na nodra dodonu nira vakamau, ni vakamau oti kei na gauna ni sere.
Me rau qai vakamau ga e lewe rua ke rau vinakata rau qai vakadonuya ruarua.
E yavu dina qai yavu dodonu ga ni bula vakaitikotiko na vuvale, sa dodonu kina me taqomaka na vuvale na vanua kei na matanitu.
Tikina e 17.
E dodonu ni tamata kece me taukena na iyau, me nona ga se taukena vata kei na so tale.
Me kua ni dua e kovei vua na nona iyau.
Tikina e 18.
E nona dodonu na tamata kece na galala ni vakasama, lewaeloma kei na lotu; e okati ena dodonu oqo na galala me veisautaka na nona lotu se vakabauta, kei na galala me vakaraitaka na nona lotu se vakabauta ena nona veivakavulici, vakaitovotaka, sokalou qai vakamuria, se cakava duadua sc cakava vata kei ira tale e so, ena matanalevu se cakava vakataki koya.
Tikina e 19.
E dodonu ni tamata kece na galala me vakamacala se soli vakasama; wili ena dodonu oqo na galala me tukuna nona nanuma qai sega ni vakacacani. Me vakasaqara tale ga, ciqoma, tukuna na itukutuku kei na vakasama ena tabana ni itukutuku cava se vanua cava ga e tiko kina.
Tikina e 20.
E dodonu ni tamata kece na galala me soqovata qai veimaliwai ena vakacegu.
Me kua ni vakasaurarataki e dua me lewe ni dua na isoqosoqo.
Tikina e 21.
E dodonu ni tamata kece me vakaitavi ena matanitu ni nona vanua, se vakaitavi sara ga kina se ena vukudra na mata a digitaka ena galala.
E dodonu ni tamata kece me vakayagataka vakatautauvata na veiqaravi ni matanitu.
Na lewa ni matanitu me yavutaki ena nodra lewa na lewenivanua; e tau na nodra lewa ena veidigidigi me dau caka vagauna, vakadodonu tale ga. Me dolavi raraba qai vakatautauvata na veidigidigi ena nodra digidigi lo se dua na ivakarau ni digidigi vaka oya ena galala.
Tikina e 22.
Na tamata kece, ni lewe ni dua na itikotiko, e nodra dodonu me taqomaki ena vanua e tiko kina, me soli tale ga vei ira, ena sasaga ni nodra matanitu se ena nodra veitokoni na veimatanitu me salavata kei na ituvatuva kei na iyau ni matanitu yadua, na nodra dodonu vakailavo, vakaitikotiko, vakavanua. E bibi na dodonu oqo ena vuku ni nodra dokai kei na vakavinakataki ni nodra itovo.
Tikina e 23.
E dodonu ni tamata kece me cakacaka, me lewa nona cakacaka, me vinaka qai caka vakadodonu na kena isau kei na ivakarau ni cakacaka, me taqomaki tale ga mai na sega ni cakacaka.
E dodonu ni tamata kece me saumi vakadodonu ena cakacaka e cakava, me kua na veivakaduiduitaki.
E dodonu ni tamata kece e cakacaka me dodonu qai vinaka na kena isau me ratou bula vinaka kina, me dokai tale ga kina o koya kei na nonu vuvale, me qai tokoni, ke gadrevi, ena sala ni veivuke rale e so
E dodonu ni tamata kece me vakaduria se lewena na unioni me taqomaki kina.
Tikina e 24.
E dodonu ni tamata kece me vakacegu, me gade me veirauti tale ga nona gauna ni cakacaka qai saumi ena nona gauna ni gade vakayabaki.
Tikina e 25.
E dodonu ni tamata kece me vinaka na nona ivakarau ni bula me bula kina o koya kei na nona vuvale, bau kina na kakana, isulu, vale, veiqaravi vakavuniwai kei na ka ni veivuke tale vaka oya, na dodonu tale ga me vukei ke sega nona cakacaka, tauvimate, vakaleqai na yagona, mate o watina, qase, se dua tale na leqa e sega ni cakava rawa kina e dua na ka.
E dodonu mera qaravi vinaka ra qai vukei na tina kei na luvedra. Se sucu na gone ena loma ni vakamau se sega, e dodonu mera na vukei tiko ga vakatautauvata.
Tikina e 26.
E dodonu ni tamata kece me vuli. Me kua ni saumi na vuli, vakabibi mada ga ena paraimari, ena cala tale ga ke ra sega ni vuli no gone era tiko ena yabaki ni bula ni paraimari. Me na tiko vakarawarawa na vulitara kei na vulitorocake. Me na dola tale ga na vulitorocake vei ira kece era yacova.
Me vagolei na vuli ena kena bucini na itovo vinaka kece, me vaqaqacotaki tale ga na dokai ni dodonu ni lewenivanua kei na galala yadua. Me vakabulabulataka na vuli na veikilai, veivosovosoti kei na veiwekani vakamatanitu, vakamatatamata, se vakamatalotu, me qai vamuria na cakacaka ni tiko veisaututaki ni Matabose Levu kei Vuravura
E nodra dodonu na itubutubu mera digia na vuli mera vuli kina na luvedra.
Tikina e 27.
E dodonu ni tamata kece me vakaitavi kevaka e vinakata ena itovo ni bula ni nona vanua, me marautaka na droini, ivakatagi kei na veika vaka oya, me vakaitavi tale ga ena sasaga vakasaenisi, me vakila tale ga na kena yaga.
E dodonu ni tamata kece me taqomaki na yacana kei na ka e cakava ena saenisi, volavola, se droini.
Tikina e 28.
E dodonu ni tamata kece me lewe ni itikotiko e tuvanaki maqosa ena nona vanua se vanua tani me muri kina vakavinaka na dodonu kei na galala e virikotori ena Lawa oqo.
Tikina e 29.
Na tamata kece e tiko na nona itavi ina nona itikotiko me vakavinakataka kina na nona itovo.
Ni muria e dua na nona dodonu kei na nona galala, me na yalani kece vakatautauvata ena lawa, ni kilai qai dokai tale ga na nodra dodonu kei na galala tale na so, kei na kena vinakati me muri na itovo e vinaka, na itovo e yaga raraba, me tiko vinaka kina na noda itikotiko vakademokarasi.
[?]
Tikina e 30.
Me kua ni vakadewa e dua na ka ena Lawa Raraba oqo me nanuma kina e dua na Matanitu, ilawalawa, se tamata ni solia na dodonu me vakaitavi se cakava e dua na ka me vakaleqa kina na dodonu kei na galala era virikotori e ke.


text:
Na Vunau e Tini
Sa cavuta ko Jiova na vunau e tini.
Na Lako yani 20:1-17; "Koi au ko Jiova na nomu Kalou, ko koya ka kauti iko mai na vanua ko Ijipta, mai na vale ni veivakabobulataki".
- 1. "Me kakua vei iko na Kalou tani, koi au duaduaga"
- 2. "Mo kakua ni cavaka vei iko e dua na matakau ceuceu; se dua nai vakatakarakara ni ka mai lomalagi ecake, se dua na ka e tu e vuravura era, se dua na ka e na wasawasa e na yasa i vuravura".
- 3. "Mo kakua ni cavuta walega na yaca i Jiova na nomu Kalou; ni sega ni vakadonui koya ko Jiova sa cavuta wale na yacana".
- 4. "Mo nanuma na siga ni vakacecegu, mo vakatabuya. E ono na siga mo daucakacaka kina, ka kitaka kina na nomu cakacaka kecega; ia nai kavitu ni siga sa siga ni vakacecegu i Jiova na nomu Kalou".
- 5. "Mo vakarokorokotaki rau na tamamu kei na tinamu; me dede kiina na nomu bula e na vanua sa solia vei iko ki Jiova na nomu Kalou."
- 6. "Mo kakua ni laba"
- 7. "Mo kakua ni ia na veibutakoci"
- 8. "Mo kakua ni butako"
- 9. "Mo kakua ni beitaka vakailasu na kai nomu"
- 10. "Mo kakua ni kovoca na nona vale na kai nomu; mo kakua ni domona na watina na kai nomu, se kocova nona tamata, se nona vada, se nona pulumakau, se nona asa, se dua na ka sa nona na kai nomu".


text:
Fiji's Family Network
Vei kemuni na va qele, e cava e vagolei vei koya nai taukei ni qele kevaka e keli nai yau bula ena nona qele?
Na lawa cava e vauca tiko na noda vanua me baleta na vakasama qo?
Views: 3797
SA DUA NA KA TALEI E NA NOMU VAKABASIKATAKA CAKE NA ULUTAGA OQO MEDA MAI VAKADEITAKI KINA...E na daku ni noda vakasama kece nai taukei dina kei Viti e taroga kece tu na taro oqori vinaka vakalevu....Koi au e dua na liga ni veitokoni vei iko, ke mani vakacava na ulunivanua, qakilo se loma ni qara e vunikati tu kina nai sau ni taro, tagane biuti au tiko e yasamu na vei ka vuni e nona bisinisi dina na kalou ni lomalagi........MACIU.10:26.O KOYA MO QAI KAKUA NI REREVAKI IRA:NI SA SEGA NA KA VUNI ME NA SEGA NI VAKARAIRAITAKI,SE TABOGO ME NA SEGA NI KILAI.....Ko Viti lomani e oba na vei ka e vunitaki vua me kila....E TU NA KEDA I VOLA TUKUTUKU ERA VOLA NA NODA QASE,ERA CILI KA YACA NI NODRA LOTU NA TUVITU.(.history of Fiji kiviti makawa page 44.56.e dua na vanua era dau qaravi kalou kina na qase ka ra vakatoka me yacana ko NAI CUVACUVA VEI JIOVA mai Nasautoka Wainibuka.)..NAI VOLA KOYA E VUNIA TU VEI KEDA KO( VATICAN CITY)FREEMASONARY KA LIGA KAUKAUWA DUADUA NA SUNDAY WOSHIPERS KA VAKATOBUICU TU KINA KO VITI KEI ROTUMA...E NA NODRA A LAWAKITAKA KA SOLI VITI KINA KI BERETANIA......E VUQA NA VANUA ERA A SOLI BULA KINA NA QASE E NAI VALU NI LOTU TAUMADA,NA NODRA I YAU BULA E SE TIKOGA E SA LIGA I JIOVA NA NODRA KALOU E NA GAUNA KOYA, KO JISU E NA GAUNA OQO...........E sa vakayacori vakavuqa na vakadidike e kena sagai nai yau bula kei Viti e na gauna era qai via taura kina nai karua ni kalawa sa yali sa yali nai yau bula.........e na qai kuri tale yani ko K K T Mara e a viakelia nai yau bula nei ROKO TUI VANUAKULA NA TURAGASAU MAI VERATA e cilivi ka nodra na TUVITU.
Vinaka vakalevu Cama, au se qai rogoca vakadua saraga na ka ni wasea toka. Au wasea tikoga na ulutaga qo baleta ni vica na vanua sa laurai ni tiko kina na i yau bula ka na rairai ena dua na gauna lekaleka qo sa na sagai kina me yavalti, ka'u kila ni na vukea vakalevu na noda vanua.
* Vanuavatu na "Phosphate" sa matua sara tu ga
*Kopa mai Namosi - sa lako tiko qo na kena sasagataki,
Na taro ga e tiko se cava na i wasewase e gole vei ira na i taukei ni vanua?
Bula MT Waqa,
Taro vinaka qori baleta dua na ka oqori eda dau sega ni kila vinaka tiko o keda na dau vaka qele lelevu mai noda.
Me sauma nomu taro, na i taukei ni qele e tiko na nona kaukauwa vaka lawa ena Native Lands Trust Act (NLTA) kei na New Mining Act (NMA). Na lawa ni (NLTA) e vakatabaki dua ga me baleta na kena lisi taki na noda dela ni qele. Niu tukuna na dela ni qele, na kena i balebale ya na lisi e kovuta ga na qele ka sega ni kovuta na vatu talei me vaka na copper, Bauxite, Gold, Oil, etc.. Na lawa ni (NLTA) e kovuta ga na lisi taki kei na kena vakayagataki na qele.
Na (NMA), se New Mining Act e matai, lawa vou ka ratou vola vou walega qo na Ministry of Lands & Minerals Resources. Na kena mai volai vou na lawa qo e "sega ni dodonu vakalawa" baleta ni sega ni Matanitu digitaki vaka lawa e loma ni lawa kei Viti. kevaka dou na via cakacaka ga ena loma ni (NMA) oqo, dou sa cakacaka tiko ena taudaku ni lawa kei Viti. Ena gauna ni na vakalesui tale kina na noda matanitu ki vua na dua tale na Matanitu vaka lawa mai muri, ena rawa ni veilewaitaki o ira na saini taka na tiki ni pepa ni veidinadinati ni keli vatu se Mineral deposits.
Na i karua, na i wasewase ni royalty ki vua na i taukei ni qele ena saumi vakatabaki dua ga ena kena vakayagataki na nona dela ni qele ka sega ni vatu se waiwai talei ena boto ni qele. Na i katolu, na i wasewase ni royalty esa volai tu ka vauci tiko ena (NLTA). Na i wasewase ni Royalty ni kena volitaki na vatu talei se waiwai e nona vakatabaki dua ga vua na Matanitu Vakalawa. Ia na lawa qo ena lewa taudua ga na matanitu baleta ni noda lawa e vakamurimuria ga na lawa vaka peretania mai na yabaki 1970. Na kena via wasea na Matanitu ki vua na taukei ni qele esa na vakatau sara tikoga vua na matanitu kei na taukei ni dela ni qele baleta kevaka e bese na taukei ni dela ni qele, e sega ni tiko vua na matanitu edua na kaukauwa vaka lawa me kelia na Vatu talei kei na waiwai.
Mai Papua New Guinea mada e rawarawa sara na kena keli na vatu talei, waiwai kei na kasi baleta ni sega tiko na nodra (NLTA) se lawa medremedrea me mai vakataotaka na nodra via JV (Joint Venture) vatakei so na kabani lelevu ni vuravura vakataki CHEVRON, EXXON, etc. Na i taukei ni qele mai PNG eso na i taukei ni qele vakailavo duadua ena wasa pasifika. Era Milionea kece na i taukei ni qele era a keli nodra qele me baleta na Vatu talei, waiwai kei na kasi nikua. O ira kece na i taukei ni qele mai PNG era kauti ira mai na nodra gone vuli vinaka kece vatakei na nodra dui lawyer mera mai saini taka na veidinadinati kei ira na Matanitu kei ira na kabani lelevu era via kelia no nodra qele.
Au vakabauta ni sa sauma beka eso nomu taru beka ya.
Vinaka Saka!
Frank A Robanakadavu Vinaka sara vakalevu Frank, sa totoka saraga na i vakamacala, au sa qai taura rawa ni vauci vakalawa na qele ni noda vanua.
Ia sa dua ga na ka e sa bau vakaloloma ni nodra ga na i taukei na dela ni qele e cake. Au kila ni lewe levu na i taukei era sega ni kila tu na lawa oqo.
O kila ni na rawa ni veisautaki na lawa qo?
Bula MTWaqa,
Taro vinaka tale o qori! Na matanitu nei Laisenia Qarase na SDL Party e mani saga me biuta cake ki Palimedi ena yabaki 2005 - 2006. Na yaca ni vakatutu oqo na "Qoliqoli Bill" se "Customary fishing rights bill". Na i vakatutu oqo a mani coqa mai ko ira na i taukei ni otela lelevu mai na yatu yasawa kei na yasayasa vaka Ra.
O ira na i taukei ni otela lelevu qo e levu ga era kai Valagi ka vica toka ga na kai idia. Na nodra i liuliu ko Mr Richard Evanson na i taukei ni Turtle Island Resort mai na yatu yasawa. Ko Mr Evanson e a coqata sara vakaukauwa na "Qoliqoli Bill" baleta ena vakavuna mera saumi royalty kivei ira na taukei ni qele na nodra dui Otela ka toka e bati ni matasawa. Na kaukauwa ni nona saqata o Mr Evanson na "qoliqoli Bill" e a mani sauma na nodratou vuka taki ki na Turtle Island Resort o Voreqe Bainimarama kei na nona veitinani me ratou lei bosea kina na kena sagai me vauaviritaki kina o Laisenia Qarase kei na SDL Party.
Na leqa sa mai yaco ena vuaviri tawadodonu vakalawa ena 2006 e sa mai sogota kina na domoda kei na noda dodonu vaka i taukei ni qele e Viti! Na tamata qo ko Voreqe Bainimarama e Tunidau nei Vunivalu mai Bau ka dodonu me a tokona na Qoliqoli Bill qo. Ia sa leqa gona ni sa cakacaka na i lavo vua me mai noda meca levu duadua.
Me sauma ga vakalekaleka nomu taro e cake, e rawa ni veisau na lawa kece ena noda matanitu ena sala sa viria koto toka ena noda i vola ni lawa levu ni vanua na 1997 Constitution of Fiji. E vakatau ga vei ira na veiliutaki ena noda vanua mera vakatulewa vakamatau me rawa ni vukei kina o keda na lewe ni Vanua vaka i Taukei. Na matanitu tawa dodonu vakalawa nei Voreqe Bainimarama ena sega ni rawa vakadua ni veisau taka e dua na lawa baleti keda na i taukei baleta matai, e sega ni taukei ni qele, karua, e sega ni tiko vua na (Mandate) se dodonu ni lewe ni vanua vakalawa me veisau taka na lawa ni noda vanua. E rawa ga ni bulia tiko ga na lawa vaka decree. Na lawa vaka decree e rawa ni bulia ga e dua na tamata me vaka na Peresitedi. Na leqa gona ena gauna oqo mai noda ni sa vakayagataki wale tuga na noda peresitedi me i sitaba ga ni vei decree e vinakata o Voreqe Bainimarama kei Aiyas Saiyad Kaiyum. Ni na yaco e dua na veilewai vakalawa dodonu mai muri me baleta na Decrees tawa dodonu vakalawa oqo ena qaqauraki ga kina na Peresitedi baleta ni o koya e saini taka edua na Decree me lawa ka rawa ni kauta tani noda kaukauwa vaka taukei ni qele.
Au vakabauta ni sauma beka nomuni taro na noqu vakamacala lailai malumalumu o ya.
Vinaka Saka!
Vinaka na vakasama qo. Sa yaga me veisautaki na lawa me ra benefit vakalevu nai taukei ni qele.
M T WAQA
Totoka nai ulutaga
Ena noqu kila ga vaka lawa ena vuku ni dua nai taukei ni qele,
Matai sa dodonu me veisautaki na noda lawa ni qele me rawa ni salavata kei na gauna e da sa bula tiko kina qo
Dua tale ga na kena taukeni na qele,o taukei ni qele e nona tiko ga e vica ga na fiti mai na dela ni qele,me lako sobu,sivia ya sa nona na matanitu,kenai balebale ga ke qai kune na koula ena nomu qele,ya e sega ni nomu e nona na matanitu,dina sara na veika e vakaraitaka toka o Roba,Papua new Guinea,na qele e nona sara ga o taukei ni qele,mai na dela ni qele lako sobu i loma ni qele,era milionea baleta ni se ga ni levu na lewa vereverea ni matanitu,na qai kuri tale yani
Sa dua na ka talei e na matata ni vakamacala sa soli rawa ni koi keda nai taukei ni qele, e noda ga na delana e cake....Na vanua e tiko dina kina nai YAU BULA e sega ni noda....Sa dina sara nai tukutuku era vakadewataka na qase,vinaka vakalevu Frank A R.....M T Waqa kei kemudou na lewe ni vei wasei......NA TARO E DODONU ME DA NA TAROGA.......KO CEI KO IRA ERA A BULIA NA LAWA KA VUTUNIYAU E NAI LAWAKI?......NA GAUNA CAVA E A VAKADURI KINA NA VERE DUKA OQO?.........KO CEI A SOLIA NA DODONU ME RA VAKATAUCA NA LAWA OQO?.....E TIKO E DUA NA KEDRA I SEMA VEI KEDA NAI TAUKEI NI QELE ?.....E DUA BEKA NA NODA CALA ME DA VAKUWAI KINA ME DA KAKUA NI VAKAYAGATAKA NA NODA I YAU BULA?.....E DUA BEKA NAI VALU E YACO TIKO E NA KEDA MALIWA KA E DA SEGA TIKO NI KILA?.......OQO E SONA TARO E DODONU MEDA NA VAKAQAQA LESU.......E NA GAUNA E DA SA KILA KINA........IA MEDA CAKAVA KINA E DUA NA KA VAKATOTOLO SARA............................ NAI TUKUTUKU VOLAI E NA MONA MAI NAI CADRACADRA NI MATA NI SIGA.....E na gauna sa rawata oti kina ko K K T Mara na vuli toro cake mai Peretania me mai liutaki Viti,e a sa bulabula vinaka sara tu ga okoya ka liu vua ko J L V Sukuna......E dei na loma i Mara me sa na keli nai yau bula mai Vanuavatu se Nasautabu,e a sa vakasa vu i tukutuku e so na nona liga ni cakacaka vuni ki vei Tui vanuakula kei ira na lewe ni koro,sa dua na ka na levu ni nodra marau na lewe ni yavusa ko na Nauluvatu ni sa na keli na yanuyanu.......E maqusa na lewe ni koro e vakavakarau e na siga e na yaco mai kina ko K K T Mara..Sa digitaki sara e dua na gusu ni vosa matata me vakacabora e 6 na kamunaga ka yacana ko Roko Noa Taucilagi.....Sa yaco mai na siga sa lokuci taura na kamunaga ko Taucilagi ka dulaka e matai Tui Nayau ka vaka, mo vosota ni sega ni vakadonia na lewe ni Yavusa na nomu kerekere...sa dua na ka na levu ni nodra cudru na lewe ni koro....dede vakalailai era sa qai vakadina dinataka na lewe ni yavusa ni dua tani tale e lewa vei Roko Noa na ka me tukuna....Sa keli na( manganese)mai Nayau na kabani nei( Barno)e lutu dromu na katapila e na daveta ka lutudroma na boto (manganese) ko Tui Nayau e sega mada ga ni keliva rawa nai yau bula nai Nayau... Ni bera ni mai takali na nona bula na turaga na Tui Nayau e a mai tovolei Vanuavatu tale,ka totoka sara na nona i tuvatuva me dua nai qaqi ni( phosphate)e Lakeba......E sa tiko nai vakadinadina ni phosphate nai murimuri ni yau bula e kunei mai Vanuavatu na vatutalei era kila tiko na kenai taukei ni bini tu kina........e na qai kuri tale yani...................................................................................
Bula Cama Waradi,
Me sauma nomuni taro me baleta o cei era bulia na lawa me baleta noda qele kei na vatu talei, waiwai kei na kasi. Ena 1970, gauna esa soli lesu tale kina ko Viti vei keda na lewe ni vanua se Independance, e a sega tu noda lawa levu ni vanua se Constitution ena gauna koya. O era na kai Peretania ena gauna koya era cicivaka tu na noda matanitu kei na noda vanua. Na nodra lawa vaka peretania e vakayagataki me cicivaki kina na noda matanitu me yacova mai nikua vaka ni da se lewe tikoga ni Commonwealth na gauna koya. Ni mai yaco na vuaviri nei Rabuka ena 1987, e sa mani tu vakataki koya ko viti me sa Republic. Kena na i balebale ya ni sa sega ni Commonwealth ko Viti mai na 1987 yacova mai oqo.
Ko Ratu Sukuna a sa raica na leqa ni lawa vaka peretania oqo ena nona gauna ka mani sasaga me lei vulica mai na nodra lawa na kai peretania ena nona vuli no mai Oxford University. Ena nona lesu mai ki Viti, a mai kerea vei ira na kai peretania me vakaduri na Native Land Trust Board (NLTB) me rawa ni maroroi kina na noda qele kei na kena vakayagataki. Ia na lawa ni matanitu e sega ni veisau taki rawa baleta ni sa rui cakacaka levu ka rawa ni taura edua na gauna balavu. Sa mani vakayagataki tiko ga na lawa vaka peretania qo me mai yacova na noda gauna qo. E so ga na tiki ni lawa lalai ni noda matanitu a sa mai veisau taki ena loma ni vasagavulu na yabaki sa oti.
E dodonu meda vakavinavinaka vei Ratu Sukuna ena nona rai yawa ena nona gauna ia e dodonu me sa veisau noda Native Lands Trust Act (NLTA) me sala vata kei na veisau ni gauna e da sa sotava tiko na gauna nikua kei na gauna e sebera tiko mai. Na veisau oqo e rawa ni veisau taki ga e loma ni palimedi vakalawa ena noda vanua. Ia vaka ni sa mai vei curumaki noda dra vatakei ira na vavalagi, na idia, kei na jaina. Sa mai vakavuna kina na kena sa dredre me veisautaki kina na noda lawa ni Vanua me vakatabaki dua ga vei keda na i taukei ni qele. Oqo na dredre e sa tiko e matada na veiliutaki ena gauna nikua.
KO CEI KO IRA MERA MAI LEWA NA NODA QELE MEDA BOBULA......Na qaqa ni sere oqori e sega ni vakadonuya na Freemasonary me lagati e na raitio (banned) ka ra tou lagata na ROOTSTRATA, ia na taro e tiko na cava na ka levu e tiko e na qaqa ni sere oqo.......O IO,KO IRA NA KAIVITI ERA SEGA DINA NI KILA NI NODRA QELE ERA SEGA NI LEWA,Vakabibi ko ira era qaravi kalou e na( sunday)era moce boko sara tu ga.......IA KO IRA DINA NAI TAUKEI KEI VITI ERA CILI KA YACA NI NODRA LOTU NA TUVITU ERA KILAI( VATICAN CITY) VAKAVINAKA KEI NA KENA I SOQOSOQO NI VAKACURU......E TARA NAI MATAI NI VALE NI VAKACABOISORO TAMATA E NA KORO TURAGA MAKAWA E LEVUKA OVALAU KA VAKAYACANI ME LODGE POLYNESIA............... ME MATATA TIKO VEI KEDA NI VALU NI LOTU TAU MADA E VITI E SEGA NI VALU NI LOTU VOU,E A TEKIVU MAI LOMALAGI..Vakatakila 12: 7............. MO KAKUA NI KUROBUI KINA NAI YAU BULA E SEGA NI NOMU.....E SEGA NI VAKAYACO SAU RAWA E VITI KO JIOVA E NA GAUNA KOYA KO JISU E NA GAUNA OQO....BALETA NI DA LOMANI SETANI CAKE VAKALEVU KA VAKALAILAI VEI JISU...Joni 14:15..Kevaka dou sa lomani au,dou talairawarawa ki na noqu i vunau...E RA LEWE VUQA ERA SA TEMAKI OTI ER A VAKABUTA NI KO J L V SUKUNA E DUA NA KAWA NI TAMATA VINAKA, ERA RAWATA NA VAKABUTA OQORI E NA LASU E RA ROGOCA MAI NA PEPA KEI NA RAITIO E NA VEIYABAKI..... E DUA NAI VOSAVOSA E KILAI KINA NA TURAGA ROGO OQO..........NA KAIDIA VINAKA GA NA KAIDIA SA MATE....E levu era vakadinadinataka ni sega ni dina nai vosavosa koya.ROGOCA. KO VURAVURA E SA QAI VAKADINATA MAI......NA FREEMASONARY VINAKA GA NA FREEMASO NARY SA MATE.....KE A KAWA NI TAMATA VINAKA KO J L SUKUNA KE A SEGANI CIQOMA NA BORON HOUSE, KA ME SUKA LESU GA KO MAGO ISLAND KI VEI IRA NA KENA I TAUKEI KA LABATI IRA KO Mrs BORON KA ERA TIKO MAI NAMALATA...E VAKACAVA KO MUNIA KANACEA NAITAUBA KEI IRA TALE E SEGA NI CAKA RAWA..........E VAKACAVA NA VUAVIRI KEI NA VEISAU E A MAI VAKAYACORA KO RABUKA, KO RABUKA NA KOLI NI KAIDIA NA KENA I TAUKEI SA MATE KO K K T MARA, e na gauna sara ga oqo e sa wawa veilewai tiko e na mata veilewai i Jisu Karisito,ka me saumi taro kina e nai lavo ni Hurricane Relief Fund ka a vakayagataka kei ira na tamata e a vakamatea.....na mua ni tukutuku e a solia ko Saimoni Buinimasi e dua na vetai cake ni Yavato Operation.........................................


text:
Manumanu vuka
Manumanu vuka — E dua na manumanu.
Contents
Manumanu vuka e Viti[Veisautaki | edit source]
E a vakayacora na tabana ni veiqaravi oqo na BirdLife International Fiji e dua na vakadidike ni yaubula eso ena loma ni vanua. Nai naki levu ni vakadidike sai koya me kilai ka volaitukutukutaki na veika eso ka rawa ni laurai ena loma ni veikau.
Manumanu Vuka ni Vanua e Viti[Veisautaki | edit source]
Manumanu Vuka ni Waitui kei na Veimatasawa[Veisautaki | edit source]
Manumanu Vuka e na veiyanuyanu[Veisautaki | edit source]
[Veisautaki | edit source]
- Vanua ni Manumanu Vuka (VMV)


text:
1Mai vei Jemesa, na bobula ni Kalou kei na Turaga o Jisu Karisito: Ki vei kemuni na yavusa e tinikarua o ni dui veiseyaki tu: Ni sa bula! 2O i kemuni na wekaqu, ni okata ga me ka ni reki na nomuni sota kaya na veimataqali veivakatovolei e vuqa; 3ni o ni kila sa dau vakatubura na yalo vosota na vakatovolei ni nomuni vakabauta. 4Ia me vakaotia vakavinaka na nona cakacaka na nomuni yalo vosota, me qai ka taucoko sara kina na nomuni vinaka, ka sega ni vakatikina ga. 5Kevaka e lailai na vuku vua e dua vei kemuni, me kerea vua na Kalou, ni na soli ga vua; baleta na Kalou sa dau solia na ka e na yalo vinaka vei keda kece ga. 6Ia me kerekere ga o koya e na vakabauta ka me kakua ni vakatitiqa; ni sa vaka na ua ni wasawasa sa cagina ka veitubuyaki e na cagi o koya sa vakatitiqa. 7Ia me kakua ni nanuma na tamata o ya ni na rawata e dua na ka mai vua na Turaga; 8a tamata lomalomarua sa yamekemeke na nona i valavala kece ga. 9Me reki na wekada dravudravua e na nona laveti cake, 10kei koya na vutuniyau e na nona toroi sobu; ka ni na takali yani o koya me vaka na se ni co. 11Ni sa cabe na matanisiga sa lako vata cake kei na kena cagi katakata ka vakaraqosataka na co; sa mira na sena, ka sa seyavu na kena rairai vinaka. E na takali vaka tale ga kina na tamata vutuniyau ni sa ogaoga voli ga. 12Sa kalougata na tamata sa vosota ni sa vakatovolei tiko, ia ni sa vorata rawa na veivakatovolei, e na soli vua na bula, o ya na i covi ka sa yalataka oti na Kalou vei ira e ra lomani koya. 13Me kakua ni kaya e dua ni sa veretaki, “Sa veretaki au na Kalou” ka ni sega ni dau veretaki rawa e na ca na Kalou, ka sega tale ga ni dau veiveretaki o koya. 14Ia sa dau veretaki ga na tamata yadua ni sa vakauti koya vakatani ka bacani koya na nona gagadre ca. 15Ia ni sa kunekune na gagadre ca sa vakasucuma na i valavala ca; ia na i valavala ca, ni sa yacova na kena i yacoyaco, sa vakasucuma na mate. 16O i kemuni na wekaqu lomani me kakua ni cala na nomuni vakasama! 17Sa lako mai cake na i loloma vinaka kei na i solisoli uasivi kece ga; sa lako sobu mai vua na Tama ni Rarama, o koya sa sega ni dau veivukiyaki sa vakatubu buto e na nona gole tani. 18E a vakatuburi keda mai o koya e na nona lewa ga vaka i koya e na kena vakayagataki na vosa dina me da sa vaka kina na i sevu ni veika sa bulia o koya. 19Mo ni kila tiko oqo, kemuni na wekaqu lomani! Me dau totolo ni vakarorogo na tamata yadua, ka me berabera ni cudru; 20ka ni sega ni rawa ni vakatubura na veika e dodonu vua na Kalou na cudru ni tamata. 21O koya gona mo ni qai biuta tani kina na i vakarau dukadukali kece ga kei na i vovo kece ga ni nomuni i valavala ca, ka vakabauta e na yalo malumalumu na vosa sa tei e na lomamuni, na vosa ka a vakabula rawa na yalomuni. 22Ia mo ni dau muria na vosa, ka kakua ni dau rogoca wale ga, ka vakaisini kemuni kina. 23Kevaka e rogoca wale ga na vosa e dua na tamata, ka sega ni muria, sa tautauvata kei na tamata ka ilova na matana e na iloilo; 24ia ni sa ilovi koya oti sa mai lako sara yani, ka sa guilecava sara na kena i rairai. 25Ia e na vakalougatataki e na nona cakacaka o koya sa dikeva matua na lawa, na lawa uasivi ka dau veisereki, ka sa tu dei kina; ni sa sega ni rogoca wale ga ka guilecava, ia sa rogoca ga ka vakayacora. 26Kevaka e nanuma e dua na tamata ni sa lotu, ka qai sega ni lewa rawa na yamena, sa ka wale ga na nona lotu, ka sa vakaisini koya ga vaka i koya. 27Sa i koya oqo na lotu sa savasava ka sega ni dukadukali e na mata ni Kalou o Tamada: me dau sikovi ira na luveniyali kei ira na yada e na nodra rarawa, ka qarauni koya me kakua ni vakadukadukalitaki e na veika vakavuravura.
Copyright
Learn More


text:
1Sa qai kaya tale ga vei ira ko koya, “Au sa kaya vakaidina vei kemuni, ni ra tu e ke eso era na sega ni tovolea mada na mate, era sa na raica na yaco mai ni matanitu ni Kalou e na kaukauwa.” 2Ni sa oti e ono na siga, sa qai kauti iratou ko Pita kei Jemesa kei Joni ko Jisu, ka kauti iratou vakatikitiki ki na dua na ulunivanua. Ia ni ratou sa rai tu ga sa matalia mai ka tavuki na kena i rairai. 3Sa lumilumisa ka sekavula sara mai na nona i sulu me vaka na se ni ua e na cakau; a sa sega ni dua na dausavasava e vuravura me vakavulavulataka rawa e dua na i sulu me vaka koya. 4E rau sa qai rairai vei iratou ko Ilaija kei Mosese, ka rau sa veivosaki tiko kei Jisu. 5Sa qai kaya vei Jisu ko Pita, “Vakavuvuli, sa vinaka dina na nodatou tiko e ke; me keitou sa tara mada e tolu na vakatunuloa, e dua me nomuni, ka dua me nei Mosese, ka dua me nei Ilaija” 6A sega ni kila na cava me kaya ko Pita, ni ratou sa rui rere vakalevu. 7Sa qai vakarurugi iratou e dua na o, ka sa rogo mai kina e dua na vosa, ka vaka, “Oqo na noqu Gone ni Toko; dou vakarorogo vua.” 8E ratou sa qai veiraiyaki vakasauri, ka ratou sa sega ni raica e dua tale me tiko vata kei iratou, ko Jisu duadua ga. 9Ia ni ratou sa siro sobu tiko mai na ulunivanua, sa qai vakaroti iratou ko Jisu, ka kaya, “Dou kakua ni tukuna vua e dua na veika dou sa raica, me yacova ni sa tu cake tale mai na mate na Luve ni Tamata” 10E ratou sa mani katona lo voli ga na nona vosa, ka veitarotarogitaka vakai iratou se cava na i balebale ni tu cake tale mai na mate. 11E ratou sa qai tarogi koya, ka kaya, “Na cava era kaya tiko kina na daunilawa ni dodonu me liu taumada mai ko Ilaija?” 12Sa qai kaya ko koya vei iratou, “Sa liu taumada dina mai ko Ilaija me vakavinakataka tale na veika kece ga; ia, e qai volai ga vaka cava e na vukuna na Luve ni Tamata, ni dodonu me sota kaya na veika rarawa e vuqa ka me na vakalialiai tale ga? 13Ia au sa tukuna vei kemudou, sa lako oti mai ko Ilaija, ka ra sa cakava vua na tamata na ka ga era vinakata, me vaka ga na ka sa volai tu e na vukuna.” 14Ia ni ratou sa yaco yani vei iratou na tisaipeli tale eso, e ratou sa qai raici ira na lewe vuqa ka ra tu wavoliti iratou, kei ira na daunilawa era veileti tiko kei iratou. 15Era a kurabui sara na lewe vuqa ni ra sa raici Jisu, ka cici yani vua ka veitavaki kaya. 16Sa qai tarogi ira ko koya, ka kaya, “A cava ko ni veiletitaka tiko kei iratou oqo?” 17Sa qai sauma mai vua e dua mai vei ira na lewe vuqa, ka kaya, “Na i Vakavuvuli, au a kauta mai na luvequ tagane vei kemuni ni curumi koya tiko e dua na yalo velavela, ka galu tu. 18E na gauna kece e curumi koya kina, e dau bitalaki koya ki ra; ka vuso na gusuna ka vakasequruquru bati, ka mai wadokau tu yani. Au sa kerei iratou oti na nomuni tisaipeli me ratou vakasava tani, ka ratou sega ni rawata” 19Sa qai vosa kina vei iratou ko koya, ka kaya, “A i tabatamata tawa vakabauta! Me vakacava soti na dede ni noqu tiko voli kei kemudou? Me cava soti na dede ni noqu vosoti kemudou tiko? Kauti koya mai vei au!” 20Era sa mani kauta mai na gonetagane ki vua. Ni sa raici Jisu na yalo, sa bitabitalaki koya sara na gonetagane, ka bale kina ki na qele, ka mai vakatoqiqi yani, ka sa tuburi vuso na gusuna. 21Sa qai tarogi tamana ko Jisu, ka kaya, “A cava na dede ni gauna sa yacovi koya tiko kina na ka oqo?” Sa qai kaya ko koya, “E tekivu sara ni a sa gone lailai. 22Sa dau biuti koya wasoma ki na buka, ki na wai tale ga, me vakamatei koya kina; ia kevaka ko ni rawata kina e dua na ka, mo ni lomani keirau ka vukei keirau.” 23Sa kaya vua ko Jisu, “Io, kevaka ko ni rawata. Ni sa rawa na ka kece ga vei koya sa vakabauta.” 24Sa qai tabalaka cake vakasauri na domona na tama ni gone, ka kaya, “Au sa vakabauta; ni vukei au mada e na lailai ni noqu vakabauta!” 25Ni sa raica ko Jisu ni ra sa tabili yani vua na lewe vuqa, sa qai vakarota na yalo velavela ka kaya vua, “O iko na yalo galu ka didivara, au sa vakaroti iko mo lako tani mai vua, ka kakua sara ni curumi koya tale!” 26Ia ni sa qoqolou ka bitabitalaki koya oti vakaca, sa qai biuti koya na yalo ka sa mai vaka koto yani na i rairai ni dua na tamata mate na gonetagane; ka ra kaya kina e lewe vuqa sara vei ira ni sa mate. 27Sa qai taura na ligana ko Jisu, ka tuberi koya cake, ka sa tu cake sara. 28Ia ni sa curu ki na vale ko Jisu, e ratou sa qai tarogi koya vuni ga na nona tisaipeli, ka kaya, “A cava keitou a sega ni vakasava tani rawa kina na yalo velavela?” 29Sa qai kaya vei iratou ko Jisu, “E sega ni dau vakasavi tani rawa e na dua tale na ka na kena mataqali koya, e na masu duadua ga.” 30E ratou sa qai biuta na vanua koya ka lakova na loma ni vanua ko Kalili. E vinakata ko Jisu me kakua ni dua e kila; 31ka ni a vakatavulici rratou fiko na nona tisaipeli, ka kaya, “E na soli yani na Luve ni Tamata ki na ligadra na tamata, ka ra na vakamatea; ia ni sa mate, e na qai tu cake tale ni sa oti e tolu na siga” 32Ia e ratou a sega ga ni kila na i balebale ni vosa koya, ka ratou rere ni tarogi koya kina. 33E ratou sa mani yaco sara ki Kapenaumi. Ia ni ratou sa curu ki vale sa qai tarogi rratou ko Jisu, ka kaya, “A cava dou a veivosakitaka trko mai gaunisala?” 34Ia e ratou a galu ga, ni ratou a veivosakitaka tiko mai gaunisala se ko cei e levu duadua vei Iratou. 35Sa qai dabe ko Jisu ka kacivi iratou na lewe tinikarua, ka kaya vei rratou, “Kevaka e dua e via liu, me kauti koya sobu sara ki ra, ka me nodra dauveiqaravi na tamata kece ga.” 36Sa qai kauta mai e dua na gone lailai, ka vakaturi koya e matadratou; ia ni sa keveta, sa qai kaya vei iratou, 37“O koya sa taleitaka e dua na gone lailai vakaoqo e na yacaqu sa taleitaki au, kei koya sa taleitaki au, sa sega ni taleitaki au ga, sa taleitaki koya tale ga sa talai au mai” 38Sa qai kaya vei Jisu ko Joni, “Na i Vakavuvuli, keitou a raica e dua na tamata ni vakasavi tevoro tiko e na yacamuni, ka keitou mani tarovi koya, ka ni sega ni dua vei kedatou ko koya” 39Ia sa qai kaya ko Jisu, “Dou kakua ni tarovi koya; ni sega ni dua e cakava rawa e dua na cakacaka mana e na yacaqu me na qai vosacataki au tale. 40Ni sa noda i to ko koya e sega ni noda meca. 41Ni'u sa kaya vakaidina vei kemudou, o ira yadua e na solia vei kemudou e dua na bilo wai mo dou gunuva, ni dou sa i tokani i Karisito, e na sega ni yali vei ira na kedra i sau. 42“Na tamata yadua ga e vakavuna me cala e dua vei ira na lalai oqo ka ra sa vakabauti au, e na vinaka cake vua ke vakarubeci e domona e dua na vatu i qaqi levu, ka qai biu ki na loma ni wasaliwa. 43Kevaka e vakacalai iko tiko na ligamu, muduka laivi; e vinaka cake mo curu ki na bula ka liga dua ga, ka ca me tiko ruarua na ligamu ko qai lako ki eli, ki na buka e sega ni bokoci rawa, 44kei na vanua e sega ni mate kina na kedra ulo, ka sega ni bokoci kina na buka waqa.] 45Se kevaka e vakacalai iko tiko na yavamu, munduka laivi; e vinaka cake mo curu ki na bula ka yava dua ga, ka ca me tiko ruarua na yavamu ko qai biu ki eli, [ 46na vanua e sega ni mate kina na kedra ulo, ka sega ni bokoci kina na buka waqa.] 47Se kevaka e vakacalai iko tiko na matamu, vecuka tani; e vinaka cake mo curu mata dua ki na matanitu ni Kalou, ka ca me tiko ruarua na matamu ko qai biu ki eli, 48na vanua e na sega ni mate kina na kedra ulo, ka sega ni bokoci kina na buka waqa. 49“Ni na vakasavasavataki na tamata yadua e na buka waqa me vaka sa vakasavasavataki na i soro e na masima. 50“E ka vinaka na masima, ia ke sa seyavu na kena tuituina, dou na vakatuituinataka tale e na cava? Mo dou tuituina tiko ga, ka veiyaloni tiko vakai kemudou”
Copyright
Learn More


text:
1Ni vakarorogo mada na vutuniyau! Ni tagi ka qoqolou e na vuku ni veika rarawa sa rorovi kemuni tiko mai! 2Sa vuca na nomuni i yau ka sa kania na nomuni i sulu na sarasara. 3Sa veveka na nomuni koula kei na siliva, ia na kedra veveka e na tukuni kemuni ka na kania na lewemuni me vaka na bukawaqa. O ni sa kumuni i yau vakadua tiko oqori e na i otioti ni gauna. 4Raica, sa tagi yani na i sau ko ni a bureitaka vaka i lawaki vei ira na tamata cakacaka e ra a tatamusuki e na nomuni veiwere, ka sa rogoca na nodra tagi na dau tatamusuki na Turaga ni Lewevuqa! 5O ni sa bula tiko e vuravura e na vakacegu kei na marau; o ni sa vakaurourotaki kemuni tiko me baleta na siga ni veivakamatei. 6O ni sa vakacalai koya sa sega na nona cala ka vakamatei koya; ia e a sega ni bau vorati kemuni o koya. 7Mo ni qai vosota toka mada gona kina, o i kemuni na wekaqu, me yacova na lako mai ni Turaga. Ni bau raica mada na dauteitei, ni sa waraka na vuata talei ni nona qele, ni waraka tu vakadede ka yacova ni sa tau oti na uca taumada kei na uca e muri. 8Ni wawa tale ga vaka kina! Ni vakataudeitaka na yalomuni, ni sa roro mai na lako mai ni Turaga. 9Ni kakua ni veivosakudrukudrutaki vaka i kemuni, o i kemuni na veiwekani, mo ni kakua kina ni cudruvi. Raica, sa tu e na mata ni katuba na Turaganilewa! 10O i kemuni na wekaqu, ni vakayagataki ira na parofita, o ira e ra a vosa e na yaca ni Turaga, me ra i vakarau vei kemuni e na colata na rarawa kei na nodra dau vosota. 11Raica, eda sa vakatokai ira e ra sa dau vosota me ra kalougata. O ni sa rogoca na yalo vosota i Jope, ka o ni sa raica tale ga kina na i naki ni Turaga; ni sa yalo vinaka sara ka yalo loloma na Turaga. 12Ia me kena i lutua oqo, o i kemuni na wekaqu, ni kakua ni dau bubului; kakua ki lomalagi, se ki vuravura se ki na dua tani tale na ka; ia me “io” ga na nomuni “io” ka “sega” ga na nomuni “sega” mo ni kakua kina ni cudruvi. 13E dua beka vei kemuni e rarawa tiko? E dodonu me masu. E dua beka e marau tiko? E dodonu me laga sere ni vakavinavinaka. 14E dua beka vei kemuni e tauvimate? E dodonu me kacivi ira na qase ni soqosoqo lewe ni lotu, ka me ra masulaki koya ka wali koya e na waiwai e na yaca ni Turaga. 15Ia na masu ni vakabauta e na vakabula na tamata tauvimate, ka na vakaturi koya cake na Turaga; ia kevaka e tu e so na nona i valavala ca, e na sega ni cudruvi kina. 16O koya gona mo ni qai veivakatusai valavala ca vaka i kemuni, ka veimasulaki mo ni vakabulai rawa kina. Sa ka levu sara na mana ni masu ni tamata yalo dodonu. 17A tamata vakataki keda ga o Ilaija, ia e a qai masu vagumatua me kakua ni tau na uca, ka mani sega ni tau na uca e vuravura me tolu na yabaki ka ono na vula. 18A qai masu tale ka a tau na uca mai lomalagi, ka vuataka na vuana na qele. 19O i kemuni na wekaqu, kevaka e lako sese mai na i vakavuvuli dina e dua vei kemuni ka mani la^ki vakalesui koya mai e dua tale, 20me kila ko koya oqo ni o koya yadua e la'ki vakalesuya mai e dua na tamata i valavala ca mai na nona sala cala, e na vakabula na yalo ni tamata o ya mai na mate, ka na buluta tale ga e vuqa sara na i valavala ca.
Copyright
Learn More


text:
1Au sa qai raiea e dua tale na agilosi kaukauwa sa lako sobu tiko mai lomalagi; sa vakaisulu e na o, ka sa vakaisala e na drodrolagi; sa vaka na matanisiga na matana ka rau sa vaka na duru bukawaqa na yavana. 2Sa taura tu e ligana e dua na i vola vivigi lailai ka sa tadede tu. Sa tu e na dela ni wasawasa na yavana i matau ka tu e na vunua mamaca na yavana i mawi. 3A sa kaci e na domo levu me vaka na laione sa tagi tiko. Ia ni sa kaci yani ko koya e ratou sa qai sauma mai na kurukuru e vitu e na dua na rorogo levu. 4Ia ni sa oti na nodratou kuru na kurukuru e vitu, sa vakarau me'u volavola, au sa qai rogoca e dua na domo mai lomalagi ni kaya vei au, “Mo dregata na ka era kaya na kurukuru e vitu ka kakua ni vola” 5Sa qai dodoka cake ki lomalagi na ligana i matau ko koya na agilosi au raica tiko ni tu cake tu e na dela ni wasawasa kei na vanua mamaca, 6ka sa bubului vei koya sa bula ka tawa mudu, ko koya ka a buli lomalagi kei na veika sa tu kina, kei vuravura kei na veika sa tu kina, kei na wasawasa kei na veika sa tu kina, ka kaya, “Sa na sega tale ni wawa! 7Ia e na gauna sa uvuca kina na nona davui na i kavitu ni agilosi, sa na qai vakacavari kina na i naki vuni ni Kalou me vaka e a sa vakadeitaka oti vei ira na nona bobula, ko ira na parofita” 8Sa qai vosa tale vei au na domo mai lomalagi au rogoca tiko, ka kaya, “Lako, la'ki taura na i vola vivigi sa tadede tu e na liga ni agilosi sa tu cake tu e na dela ni wasawasa kei na vunua mamaca .” 9Au sa qai lako vua na agilosi ka kaya vua me solia vei au na i vola vivigi lailai. Sa qai kaya vei au ko koya, “Taura ka kania; e na gaga e ketemu, ia e na kamikamiea vaka na oni e gusumu.” 10Au sa qai taura mai e na liga ni agilosi na i vola vivigi lailai ka kania: a sa kamikamica me vaka na oni e gusuqu. Ia ni'u sa kania oti sa qai yaco me gaga e ketequ. 11Sa qai kainaki vei au, “O na parofisai tale me baleta e lewe vuqa na tamata, na veimatanitu, na veimataqali vosa, kei na tui e so.”
Copyright
Learn More


text:
1Ni ratou sa toro voleka ki Jerusalemi, ki Pecifaki e na Delana Veiolive, sa qai tala ko Jisu e lewe rua na tisaipeli, 2ka kaya vei rau, “Drau lako ki na koro lailai sa donui kemudrau, ka drau na raica sara e dua na asa ni vesu tu, ka tu vata kaya na luvena; drau sereki rau ka kauti rau mai vei au. 3Kevaka e mani vosa kina vei kemudrau e dua, drau kaya, ʻE vinakati rau mai na Turaga,' e na laivi rau sara mai kina ko koya.” 4A yaco oqo me vakayacori sara kina na vosa ka vosataka na parofita, ka kaya, 5“Tukuna vua na goneyalewa ni Saioni, Raica, sa lako mai vei iko na nomu Tui. Sa yalomalua ka vodoka e dua na asa, kei na asa lailai, na luve ni asa.” 6E rau sa mani lako na tisaipeli ka cakava me vaka sa vakarota vei rau ko Jisu; 7e rau sa kauta mai na asa kei na luvena, ka tevuka e deladrau na nodrau i sulu, ka sa vodo kina ko koya. 8Era sa lewe vuqa era sa tevuka na nodra i sulu e gaunisala. 9Ia ko ira na lewe vuqa era liu tiko kei ira era muri, era sa qai kacivaka, “Osana vua na Luve i Tevita! Me vakacaucautaki ko koya sa lako mai e na yaca ni Turaga! Osana e na veiyasana cecere sara!” 10Ia ni sa curu yani ki Jerusalemi, sa yavala kece ga na lewenikoro, ka kaya, “O cei li oqo?” 11Era sa qai kaya na lewe vuqa, “Oqo ko Jisu na parofita mai Nasareci e Kalili.” 12Sa qai curu ko Jisu ki Valenisoro, ka vakasavi ira kece ga era veivoli tiko e Valenisoro, ka vakavukica na nodra teveli na dauveisau i lavo, kei na nodra i dabedabe na volitaki ruve, 13ka kaya vei ira, “Sa volai tu, ʻE na vakatokai na noqu vale me vale ni masu,' ia dou sa cakava me nodra qara na daubutako.” 14Era sa qai lako mai vua ki Valenisoro ko ira na mataboko kei na lokiloki, ka sa vakabulai ira ko koya. 15Ia ni ra sa raica ko ira na bete levu kei ira na daunilawa na veika veivakurabuitaki e cakava tiko ko koya, kei ira na gonelalai era kacikaci tiko mai Valenisoro, ka kaya, “Osana vua na Luve i Tevita,” era sa cudru sara, 16ka kaya vua, “Ko sa rogoca na ka era kaya tiko ko ira oqo, se sega?” Sa qai kaya vei ira ko Jisu, “Io, dou sa sega beka ni wilika, ʻE na gusudra na gonelalai kei na gone dramidrami ko ni sa cakava kina na vakarokoroko me uasivi sara’?” 17Sa qai biuti ira ko koya, ka lako tani mai na koro vaka ki Pecani, ka moce kina. 18E na mataka lailai, ni sa lesu tale tiko ki na koro ko koya, sa qai via kana. 19Ni sa raica e dua na vunilolo, sa qai lako kina, ia sa sega ga ni kunea kina e dua na ka, na drauna wale ga. Sa qai kaya ki na vunilolo, “Mo kakua tale ni vua ka tawa mudu.” A mai malai sara yani vakasauri na vunilolo. 20Ni ra sa raica na tisaipeli era sa kurabui sara, ka kaya, “E malai vakasauri vaka e vei na vunilolo?” 21Sa sauma ko Jisu ka kaya vei ira, “Au sa kaya vakaidina vei kemudou, kevaka e tu vei kemudou na vakabauta ka sega ni vakatitiqa, dou na sega ni cakava wale ga na ka sa yaco e na vunilolo, ia kevaka dou kaya sara tale ga ki na ulunivanua oqo, ʻTacavu mai ka me la'ki biu ki na wasawasa, ' e na vakayacori ga. 22Ka kevaka e tu vei kemudou na vakabauta, dou na rawata na ka kece sara ga dou na kerea e na masu.” 23Ni sa curu ko koya ki Valenisoro, era sa qai lako mai vua ni sa veivakatavulici tiko, ko ira na bete levu kei ira na nodra qase na tamata, ka kaya, “E na lewa i cei ko vakayacora voli kina na veika oqo, se ko cei mada e solia vei iko na kaukauwa oqo?” 24Sa qai sauma ko Jisu, ka kaya vei ira, “Au na tarogi kemudou tale ga e na dua na taro; kevaka dou sauma vei au, ka'u na qai tukuna tale ga vei kemudou se e na lewa i cei au vakayacora voli kina na veika oqo. 25E vu mai vei na papitaiso nei Joni? Mai lomalagi, se mai na tamata ga?” Era sa qai veivosakitaka vakai ira ka kaya, “Kevaka eda kaya, ʻMai lomalagi,' e na qai kaya ko koya vei keda, ʻNa cava ga dou sa sega ni vakabauti koya kina?’ 26Ia kevaka eda kaya, ʻMai na tamata,' ia eda sa rerevaki ira na lewe vuqa ka ni ra nanuma kece ga ni a parofita ko Joni ” 27Era sa mani sauma kina vei Jisu, “Keimami sega ni kila.” A qai kaya vei ira ko Jisu, “Au na sega tale ga ni tukuna vei kemudou se e na lewa i cei au vakayacora voli kina na veika oqo. 28“Na cava dou nanuma e na ka oqo? Sa lewe rua na luvena-tagane e dua na tamata. Sa qai lako vua na i matai ko tamana ka kaya, ʻNa luvequ la'ki cakacaka edaidai ki na noqu loga-ni-vaini.' 29Sa qai sauma ko koya ka kaya, ʻAu bese,' ia sa qai veisau e muri na lomana ka mani lako. 30Sa qai lako vua na kena i karua ka vosa vaka kina. Sa qai sauma ko koya, ʻAu na lako saka,' ia ka qai sega ni lako. 31O cei vei rau na lewe rua e muria na loma i tamana?” Era sa qai kaya, “Na i matai ” A mani kaya vei ira ko Jisu, “Au sa kaya vakaidina vei kemudou, era sa curu tiko e liu vei kemudou ki na matanitu ni Kalou ko ira na dau kumuni i vakacavacava kei ira na dautagane. 32Ni a sa lako mai vei kemudou ko Joni ka vakaraitaka vei kemudou na sala dodonu, dou sa sega ni vakabauti koya; ia era sa qai vakabauti koya na daukumuni i vakacavacava kei ira na dautagane, ia ko i kemudou e dina ga ni dou sa raica, dou sa sega ni veivutuni kina e muri ka vakabauti koya. 33“Dou rogoca e dua tale na vosa vakatautauvata. E a tiko kina e dua na i taukei ni vale ka tea e dua na loga-ni-vaini, ka viribaita vakavolivolita ka taya e na vatu na i keli ni wai; ka tara na vale ni vakatawa, ka lisitaka vei ira e so na dauteitei, ka qai lako yani ki na vanua tani. 34Ia ni sa voleka mai na vula i matua, sa qai talai ira yani na nona tamata ki vei ira na tauri qele me taura mai vei ira na nona vuata. 35Ia era sa qai tauri ira na nona tamata ko ira na tauri qele ka mokuta e dua, ka vakamatea e dua, ka vakavirika e dua tale. 36Sa qai talai ira tale e so na nona tamata, era lewe levu cake mai vei ira era a liu, ia era sa qai cakava tale ga vaka kina vei ira. 37Na kena i otioti sa qai tala na luvena-tagane ka kaya, ʻEra na doka na luvequ.' 38Ia ni ra sa raica na luvena ko ira na tauri qele, era sa qai kaya vakai ira, ʻSa i koya oqo e na i taukei e muri. Mai, me da vakamatea, me da suguta na veika e na taukena.' 39Era sa qai tauri koya ka biuta ki na taudaku ni loga-ni-vaini ka vakamatea. 40“Ta ni sa na lako mai na i taukei ni loga-ni-vaini, na cava e na cakava ko koya vei ira na tauri qele?” 41Era sa qai kaya vua, “E na vakamatei ira vakararawa sara na tamata vakasevaki oqori, ka na lisitaka na loga-ni-vaini ki vei ira tale e so na tauri qele era na dau solia vua na vuana e na kena veigauna ” 42Sa qai kaya vei ira ko Jisu, “Dou sa sega beka ni wilika na i Vola Tabu? ʻNa vatu sara ga era sa cata na matai, sa qai yaco me kena i vakadei e na tutu ni vale. Oqo sa cakacaka ga ni Turaga, ka sa veivakurabuitaki e matada.' 43O koya gona au sa kaya kina vei kemudou ni na kau tani mai vei kemudou na mataniut ni Kalou, ka me soli ki na dua na matanitu e vuataka mai na vuana. 44O koya e na lutu ki na vatu oqo e na dasila kina vakalalai, ia vei koya e na lutuka e na vurumemea.]” 45Ia ni ra sa rogoca ko ira na bete levu kei ira na Farisi na nona vosa vakatautauvata era sa kila e vosataki ira kina ko koya. 46Era sa qai via vesuki Jisu, ia, era sa rerevaki ira ga na lewe vuqa, ni ra sa okati koya tu ga ni sa parofita.
Copyright
Learn More


text:
Ai matai ni vloa i Mosese sa vakatokai nai Vakatekivu
Na i vakatekivu[Veisautaki | edit source]
Na veika ka caka ka yaco e na gauna e liu.
- Na veibuli.
- Ko Atama kei Ivi e loma ni were.
- Noa kei na ualuvu levu.
- na vale cecere mai Papiloni.
Na kedra i tekitekivu na Isireli[Veisautaki | edit source]
Ko iratou na nodra i tubutubu na Isireli.
- Yaco mai Palisitaina ko Eparama, rt 1900 BSK.
- Sucu ko Aisake na luvei Eparama.
- Sucu Jekope na luvei Aisake.
- Eratou lewe tinikarua na tagane na luvei Jekope ka ratou i vuvu ni Yavusa e tinikarua ni Isireli.
E yaco me rogo levu vei iratou na veitacini oqo ko Josefa ka ni a yaco ko koya me Daunivakasala liu duadua nei Tui Ijipta.


text:
1Ni sa oti na veika koya, sa qai vakaraitaki koya tale ko Jisu vei iratou na tisaipeli mai na drano mai Taiperia; ka a vakaraitaki koya vaka oqo. 2E ratou a tiko vata voli ko Saimoni Pita, kei Tomasi, o koya ka vakatokai na “Drua”, kei Nacanieli na kai Kena mai Kalili, kei rau na luve i Sepeti, ka lewe rua tale na nona tisaipeli. 3A qai kaya vei iratou ko Saimoni Pita, "Au sa lako mada ki qoli ” E ratou a mani kaya vua, “Keitou na lako tale ga yani.” E ratou sa qai lako ka vodo ki na dua na waqa. Ia e ratou a sega ni rawata e dua na ika e na bogi koya. 4Ia ni sa mataka mai, sa tu mai matasawa ko Jisu; ia eratou a sega ga ni kila na tisaipeli ni sa i Jisu koya. 5Sa qai kaya vei iratou ko Jisu, “Ra cauravou, sa bau so na ika?” E ratou a sauma, “E sega sara ga ni bau dua.” 6Sa qai kaya vei iratou ko koya, “Dou balata na lawa ki na i matau ni waqa, dou na kunea kina e so .” E ratou a mani balata kina, ka ratou a sega ni yavia rawa na lawa, ni sa ka levu sara na ika. 7A ka oqo e a kaya kina vei Pita na tisaipeli ka dau lomana ko Jisu, “Na Turaga bagi ka tu oqo!” Ni sa rogoca ko Saimoni Pita ni sa i koya na Turaga koya, sa qai daramaka na nona i sulu vagonedau (ka ni a luvata tu na nona i sulu) ka rika ki wai. 8E ratou sa qai yaco ki vanua e na waqa lailai ka ratou tiko kina ko iratou na tisaipeli tale e so ni ratou a sega ni yawa sara mai vanua, ka ni rauta beka ga e dua na drau na mita na kena yawa. E ratou sa qai dreta yani ki vanua na lawa ka sa sinai tu e na ika. 9Ia ni ratou sa sobu ki vanua eratou sa raica sara e dua na buka ni sa qilaiso vinaka tu ka sa tavu tu kina e so na ika ka tu tale ga e so na madrai. 10Sa qai kaya vei iratou ko Jisu, “Dou kauta mai e so na ika ko dou sa qai rawata ga oqo.” 11Sa qai lako ko Pita ki waqa ka yavia mai ki vanua na lawa sa sinai tu e na ika lelevu, e dua na drau limasagavulu ka tolu. Ia e dina ga ni a levu vaka koya na ika, e a sega ga ni bote na lawa. 12Sa qai kaya vei iratou ko Jisu, “Dou mai katalau .” Ia e a sega ga ni doudou e dua vei iratou na tisaipeli me tarogi koya, “Ko cei ko i kemuni?” ni ratou sa kila ni sa i koya ga na Turaga koya. 13Sa qai lako ko Jisu ka taura na madrai ka solia vei iratou; ka kitaka vaka tale ga kina na ika. 14Sa i koya oqo na i katolu ni gauna ka vakaraitaki koya kina ko Jisu vei iratou na nona tisaipeli ni sa tu cake tale mai na mate. 15Ni ratou sa katalau oti, sa qai kaya vei Saimoni Pita ko Jisu, “Saimoni na luve i Joni, ko sa lomani au vakalevu cake mai vei iratou oqo?” Sa kaya vua ko koya, “Io turaga, ko ni sa kila ni'u sa lomani kemuni.” Sa qai kaya vua ko Jisu, “Vakani ira na noqu lami.” 16Sa kaya tale vakarua vei koya ko Jisu, “Saimoni na luve i Joni, ko sa lomani au li?” Sa kaya vua ko Pita, “Io Turaga, ko ni sa kila ni'u sa lomani kemuni.” Sa qai kaya tale vua ko koya, “Vakatawai ira na noqu sipi ” 17A sa taroga tale, “Saimoni na luve i Joni, ko sa lomani au?” Sa rarawa na loma i Pita ni sa kena i katolu na nona kaya vua, “Ko sa lomani au.” A mani kaya vua, “Kemuni na Turaga, ko ni sa kila na ka kece ga, ko ni sa kila ni'u sa lomani kemuni .” A qai kaya vua ko Jisu, “Vakani ira na noqu sipi. 18E dina, e dina au sa kaya vei iko: ni ko a gone ko a dau vauca na nomu i sulu, ka lako voli vakaveitalia; ia, ni ko sa qase mai ko na dodoka na ligamu ka na vauci iko e dua tani, ka kauti iko ki na vanua ko sega ni vinakata.” 19E a vosa vaka oqo me vakatakila kina na i tovo ni mate e na vakalagilagia kina na Kalou ko koya. Ni sa vosa oti vaka oqo, a qai kaya vua, “Muri au ” 20E a qai vuki ko Pita, ka raica na tisaipeli ka dau lomana ko Jisu ni muri tiko yani, o koya tale ga ka a ravita na lomaserena e na i vakayakavi, ka a kaya, “Turaga, ko cei e na bukuveretaki kemuni?” 21Ni sa raici koya ko Pita, a qai kaya vei Jisu, “Turaga, e na vaka evei ko koya oqo?” 22A sauma vua ko Jisu, “Kevaka e lomaqu me bula tiko ga ko koya ka yacova ni'u lesu tale mai, a cava ko ya vei iko? Ko iko, mo muri au ga!” 23A qai rogo yani vei ira na veiwekani na vosa oqo, ni na sega ni mate na tisaipeli ko ya. Ia, e se sega ni a kaya vua ko Jisu ni na sega ni mate ko koya; a kaya ga, “Kevaka e lomaqu me bula tiko ga ko koya ka yacova ni'u lesu tale mai, a cava ko ya vei iko?” 24Sai koya na tisaipeli oqori ka a vosataka na veika oqo, ka vola tale ga na veika oqo, ka keitou sa kila ni sa dina na nona i tukutuku. 25E a vuqa sara tale na veika e a cakava ko Jisu. Kevaka era a volai kece, au nanuma ni na oso ko vuravura e na veivola e na volai.
Copyright
Learn More


text:
1O i kemuni na wekaqu lomani, ni kakua ni vakadinati ira kece ga era kaya ni sa tiko vei ira na Yalo Tabu, ia ni vakatovolei ira ga me laurai kina se sa mai vua na Kalou na yalo ka tiko vei ira se sega; ka ni ra sa lako yani ki vuravura e lewe vuqa na parofita lasu. 2Ko ni na kila na Yalo ni Kalou e na ka oqo: a tamata kece ga sa vakatusa ni sa liatamata ko Jisu Karisito sa tiko vua na Yalo sa lako mai vua na Kalou. 3Ia na tamata kece ga e sega ni vakatusai Jisu vaka koya sa sega ni tiko vua na Yalo ni Kalou. Sa i koya oqo na yalo ni meca i Karisito, o koya ko ni a rogoca ni na lako mai, ka sa tiko sara ga e vuravura e na gauna oqo. 4Ia ko i kemuni na luvequ lomani, ko ni sa nona na Kalou, ka ko ni sa rawai ira oti na parofita lasu, ni sa kaukauwa cake na Yalo sa tiko vei kemuni ka malumalumu na yalo sa tiko e vuravura. 5Era sa nei vuravura; o koya gona era sa dau vosa kina vakavuravura, ka sa vakarogoci ira ko Ira na kai vuravura. 6Eda sa nona na Kalou ko i keda. O koya yadua sa kila na Kalou sa vakarogoci keda, ka sa sega ni vakarogoci keda ko koya sa sega ni nona na Kalou. Eda sa kila e na ka oqo na Yalo ni dina kei na yalo dauveivakacalai. 7O i kemuni na wekaqu lomani, me da veilomani, ni sa mai vua na Kalou na loloma. Sa luve ni Kalou ka sa kila na Kalou ko koya sa dau loloma. 8O koya sa sega ni dau loloma sa sega ni kila na Kalou: ni sa loloma na Kalou. 9Sa vakaraitaki vei keda na loloma ni Kalou e na nona a tala mai ki vuravura na Luvena e dua bauga ka a vakatubura me rawa ni da bula e na vukuna. 10Sa i koya oqo na loloma: a sega ni baleta ni da a lomana na Kalou, ia ni a lomani keda ga ko koya, ka a tala mai kina na Luvena me i bulu ni nodu i valavala ca. 11O i kemuni na wekaqu lomani, kevaka sa lomani keda vaka oqo na Kalou, sa dodonu sara tale ga me da veilomani. 12E sega ni sa bau dua na tamata e sa raica na Kalou; ia kevaka eda sa veilomani, sa bula tiko e lomada na Kalou, ka sa taucoko vinaka kina e na noda bula na noda loloma ki vua. 13Sa solia vei keda na Yalo Tabu na Kalou. Ka sa i koya oqo na ka eda sa kila kina ni da sa tiko vua na Kalou ka sa tiko vei keda ko koya. 14Keitou sa raica oti tale ga ka tu tukuna vei ira na tamata ni a tala mai na Luvena ko Tamada me i vakabula kei vuravura. 15O koya yadua sa vakatusa ni sa Luve ni Kalou ko Jisu, sa tiko vei koya na Kalou ka sa tiko ko koya vua na Kalou. 16Eda sa kila ka vakadinata na loloma sa lomani keda kina na Kalou. Sa loloma na Kalou; ia ko koya sa tiko na loloma e na nona bula sa tiko vata kei na Kalou, ka sa tiko vua na Kalou. 17Sa i koya oqo sa vakataucokotaki kina vei keda na loloma: koya me da sa yalodei rawa e na Siga ni Lewa, me vaka ni sa tautauvata tiko kei na bula i Karisito na noda bula e na vuravura oqo. 18Sa sega na rere e na loloma, ia na loloma sa maucokona vinaka sa vakasava tani na rere. Ka ni sa yaco na yaluma e na rere, ia ko koya sa rere tiko e sa sega ni taucoko vinaka e na loloma. 19Eda sa dau loloma ni sa lomani keda taumada na Kalou. 20Ke dua e kaya, “Au sa lomana na Kalou” ka cata na wekana, sa tamata lasulasu ko koya. Kevaka e sega ni lomana na wekana sa raica e matana, e na lomana rawa vakacava na Kalou, ko koya ka sa sega ni raica? 21Ia sa solia mai vei keda na i vakaro oqo ko Karisito: ko koya sa lomana na Kalou, sa dodonu me lomana tale ga na wekana.
Copyright
Learn More


text:
Ai Tukutuku-vinaka sa vola ko Luke
From Wikipedia
- Sa vunautaka na veivutuni ko Jisu, sa tukuna na lolo sa sega ni vua. Sa vakabula e dua na yalewa, sa tukuma na sore ni musita kei na leveni talega. Sa vakarota vei ira na nona tamamta me ra gumatua, a sa vunauci Eroti, kei Jerusalemi.
- Sa vakabula e dua sa tauvimate ko Jisu, a sa vakarota na yalomalumalumu. A sa tukuna ni sa vaka e dua na magiti levu na lotu. E vinaka me yalomatua ko ira na tisaipeli i Jisu, me ra vakatovolea talega me ra yaga.
- A vosa vakatautauvata kei na sipi sa yali ka kune tale, kei na taki ni siliva sa yali ka qai kune tale. Kei na gone sa biuti tamana ka qai lesu tale mai.
- A vosa vukatautauvata ni dau-ni-yautawa dodonu. Sa vunauci ira na Farisi ko Jisu, sa tukuna na tamata vutuniyau kei Lasarusa.
- Sa vakavulici ira na tisaipeli ko Jisu me ra kakua ni vakacala e dua, me ra kakua talega ni cudruvi ira sa vakacacani ira, ka qai veivutuni. Sa tukuna ni sa ka mana na vakabauta, a sa kilikili kei keda na yalomalumalumu. Sa vakabula eso na vukavuka, a sa tukuna nai valavala ni nona lako tale mai.
- Sa vakavulici ira ko Jisu me ra daumasu. Sa tukuni rau na Farisi kei koya sa kumuna nai vakacavacava. Sa kaya me ra yalomalumalumu. Sa vaka me via biuta na ka kecega ko ira sa via bula, sa tukuma na nona mate. A sa vakabula na mataboko.
- Sa vakabauti Jisuko ko Sakiusa. Sa tukuna ko Jisu na turaga sa cati koya ko ira na kai nona. Sa vodoka na asa ko Jisum ka lako ki Jerusalemi ni na ca, ka vakasevi ira era sa veivoli e na vale ni soro, a sa vakavuvuli ko koya e na veisiya.